Bukan Semua Vitamin Boleh Makan Tau! Kaum Adam, Jangan Ambil 7 Suplemen Ini!

Ramai individu yang gemar
mengambil suplemen untuk mengoptimumkan tahap kesihatan mereka
. Lebih-lebih lagi suplemen untuk lelaki tahan lama di ranjang.

Malahan ada yang sanggup membelanjakan ratusan ringgit tanpa memahami keperluan untuk mengambil suplemen tersebut.

Walaupun kebanyakan daripadanya tidak mendatangkan kesan mudarat kepada tahap kesihatan diri, tapi terdapat beberapa jenis suplemen yang perlu diberi perhatian, khususnya oleh kaum Adam.

#1 Vitamin A dan Beta Carotene, suplemen yang berbahaya untuk perokok

Beta carotene adalah molekul antioksidan
 yang terdapat pada bahan makanan berwarna merah jingga seperti lobak merah.

Ia akan ditukarkan oleh badan kepada vitamin A  yang boleh melindungi sel mata, sistem imun dan kulit daripada kerosakan biologi.

Walaupun secara logiknya, vitamin bagus untuk badan, pengambilannya dalam kuantiti yang banyak boleh menyebabkan kemudaratan yang tidak disangka.

Pelbagai jenis kajian menunjukkan pengambilan suplemen beta carotene boleh meningkatkan
risiko kanser terutamanya dalam kalangan perokok
.

Kesan toksik tersebut boleh berpunca daripada badan yang menyimpan lebihan vitamin A tanpa menyingkirkannya daripada badan.

#2 Selenium, tingkatkan risiko kanser prostat

Selenium adalah molekul yang terdapat pada makanan seperti roti, daging, bahan tenusu dan ikan.

Ia merupakan molekul antioksidan yang telah diuji dalam pelbagai jenis kajian saintifik untuk membuktikan keberkesanannya melawan sel kanser.

Walau bagaimanapun, ujian percubaan selenium yang dijalankan bertahun dahulu menunjukkan peningkatan pada risiko kanser kulit bagi mereka yang mengambilnya.

Malah, kajian lanjut dalam ujian SELECT (kajian pencegahan kanser prostat) menunjukkan selenium tidak mendatangkan apa-apa faedah kepada pengguna dalam
konteks penurunan risiko kanser prostat
.

Ada juga analisis kajian yang memberikan implikasi bahawa selenium boleh meningkatkan risiko kanser prostat.

Setakat ini tiada dapatan yang menunjukkan keperluan untuk kaum lelaki mengambil sebarang suplemen yang mengandungi selenium.

#3 Suplemen vitamin E, tidak turunkan risiko kanser dan penyakit jantung

Vitamin E adalah antioksidan larut lemak
 yang boleh didapati dalam makanan seperti kekacang dan minyak sayuran.

Peranannya dalam menghindarkan penyakit telah dikaji dengan mendalam namun dapatan positif hanya terhad di dalam makmal sahaja.

Pada awalnya, bukti kajian makmal menunjukkan vitamin E boleh
menurunkan risiko kanser dan penyakit kardiovaskular
.

Namun, apabila diuji pada manusia, ia tidak menunjukkan impak yang setara.

Malah, kajian SELECT juga gagal menunjukkan potensi vitamin E dalam menurunkan risiko kanser prostat.

Oleh sebab itulah, buat masa sekarang, tiada keperluan untuk kaum lelaki mengambil suplemen vitamin E.

#4 Yohimbe, bukan yang terbaik dalam merawat masalah mati pucuk

Ekstrak kulit kayu yohimbe dikatakan
mempunyai kebolehan untuk merawat masalah mati pucuk
.

Walau bagaimanapun, menurut pakar, tidak banyak kajian yang membuktikan keberkesanannya.

Suplemen yohimbe direka khas untuk mengambil peranan ubat mati pucuk seperti Viagra, Cialis dan Levitra.

Ia boleh meningkatkan kadar aliran darah. Namun berbanding dengan ubat tersenarai, yohimbe tidak begitu selamat dan efektif.

Ia boleh berinteraksi dengan
ubat lain seperti ubat darah tinggi
 dan menyebabkan kesan sampingan yang serius.

#5 Horny Goat Weed, berkemungkinan mengandungi arsenik

Horny goat weed adalah suplemen tumbuhan yang mengandungi bahan aktif epimedium.

Ia direka untuk membantu merawat masalah mati pucuk.

Tumbuhan ini mendapat nama sebegitu berikutan pengembala yang menyedari peningkatan pada tingkah laku seksual kambing selepas memakannya.

Suplemen ini tidak dikawal atur oleh Food And Drug Administration (FDA), maka kandungannya boleh ditokok tambah dengan formula yang tidak selamat.

Antara risiko yang boleh dialami pengguna adalah
kesan alergi teruk dan pencemaran suplemen dengan bahan beracun seperti arsenik
.

#6 DHEA, suplemen untuk lelaki tahan lama?

Dehidroepiandrosteron atau DHEA adalah hormon steroid yang dihasilkan oleh badan dan ditukarkan kepada hormon seks.

Ada dalam kalangan kaum lelaki yang menggunakan suplemen DHEA untuk
merangsang syahwat dan meningkatkan jumlah testosteron di dalam badan
.

Walau bagaimanapun, tidak banyak kajian yang menunjukkan keberkesanannya dalam menyebabkan kesan fisiologikal tersebut.

Malah, suplemen tersebut boleh menyebabkan kesan sampingan seperti berdebar-debar, profil kolesterol semakin teruk dan menurunkan keupayaan badan untuk menghasilkan DHEA secara semula jadi.

#7 Suplemen Tribulus Terrestris dan Tongkat Ali tidak meningkatkan jumlah testosteron badan

Kebanyakan
suplemen penambah testosteron yang dijual
 mengandungi bahan aktif yang diekstrak daripada tumbuhan Tribulus Terrestris dan Tongkat Ali.

Walaupun kajian terhadap haiwan menunjukkan peningkatan nafsu seks, namun kajian klinikal tidak menunjukkan dapatan yang serupa.

Ia tidak mempengaruhi jumlah testosteron di dalam badan.

Jika anda mengalami sebarang masalah berkaitan dengan jumlah testosteron di dalam badan, lebih baik jika anda dapatkan bantuan daripada doktor perubatan bertauliah.

Konklusi

Seboleh-bolehnya, elakkan daripada mengambil 7 suplemen yang tersenarai di atas melainkan jika dinasihatkan oleh doktor perubatan.

Badan manusia hanya boleh menyimpan nutrisi mikro seperti vitamin pada jumlah yang sangat terhad.


Bagaimana Menghadapi Ramadan Jika Saya Mengalami Kemurungan?

Mengalami kemurungan bukanlah antitesis kepada peribadi muslim. Penyakit
kemurungan
 merupakan penyakit perubatan serius yang melibatkan perasaan sedih atau murung. Namun berbeza daripada perasaan sedih yang mungkin dirasakan apabila kehilangan benda contohnya, bagi mereka yang mengalami masalah ini, perasaan sedih atau murung ini berpanjangan.

Pada masa yang sama, mereka juga seringkali mempunyai perasaan terlalu rendah diri dan sering merasakan diri mereka bersalah dalam setiap perkara yang berlaku dalam kehidupan mereka. Perasaan murung ini hadir dalam diri mereka pada setiap waktu sepanjang hari dan boleh berlarutan sehingga berminggu-minggu. Ini berbeza dengan perasaan sedih biasa yang kita alami apabila sesuatu musibah berlaku yang akan hilang dalam masa yang singkat setelah musibah itu berlalu.

Kemurungan dan stigma masyarakat

Kemurungan boleh menjadi subjek sensitif yang sukar untuk ditangani dalam bulan Ramadan, apatah lagi kerana stigma masyarakat terhadap penyakit ini. Semua orang boleh menerima hakikat bahawa tubuh boleh terdedah kepada penyakit fizikal. Mereka juga boleh menerima hakikat bahawa otak boleh dilanda penyakit seperti Alzheimer. Tetapi sesetengah orang tidak dapat menerima hakikat bahawa kemurungan adalah penyakit sebenar dalam bentuk klinikal dan boleh mengancam nyawa jika tidak dirawat dengan baik. Mereka lebih suka mengkategorikan kemurungan sebagai akibat tidak bersyukur atau kekurangan iman.

Kemurungan bukanlah kecacatan karakter, kekurangan kerohanian, atau disfungsi emosi. Dan semestinya bukan pilihan individu. Meminta seseorang untuk “cuba” tidak menjadi murung adalah sama seperti meminta seseorang yang mempunyai kaki patah untuk mula berlari. Sikap sedemikian sangat berbahaya dalam masyarakat kita.

Realitinya, terdapat ramai manusia, tanpa mengira agama dan bangsa yang mengalami kemurungan dan mendapati diri mereka terpaksa berjuang untuk menempuh rutin harian mereka. Mereka berterusan berasa sedih, tidak bersemangat dan boleh menangis, mempunyai keyakinan diri yang rendah, rasa bersalah, mudah marah dan tidak bertoleransi terhadap orang lain.

Pergelutan Kemurungan dan puasa Ramadan

Bagi orang lain, cabaran utama di bulan Ramadan mungkin tentang pemilihan makanan yang sesuai untuk kekal cergas dan bertenaga atau bagaimana untuk tidak makan berlebihan sewaktu berbuka. Sedangkan mereka yang mengalami kemurungan mungkin bergelut dengan perkara mudah.

Mereka bergelut dengan diri sendiri untuk bangun pagi atau menyiapkan diri untuk keluar, kerana mereka tidak mempunyai motivasi atau minat dalam sebarang perkara dan merasa sukar untuk membuat keputusan. Kesemua ini mempengaruhi kerja mereka, kehidupan peribadi mereka dan, tentu saja, produktiviti mereka.

Penghidap kemurungan mungkin merasa sedih dengan ketidakupayaan mereka merasa teruja dengan kedatangan bulan mulia ini seperti orang lain. Mereka mungkin merasa bersalah masih berasa bersendirian di saat orang lain berasa sungguh bersatu dalam komuniti masyarakat di bulan Ramadan. Mereka mungkin terpaksa berpura-pura menjadi teruja untuk Ramadan sedangkan mereka tidak mempunyai romantisme yang sama terhadap bulan ini seperti orang lain.

Bagaimana Mengharungi Ramadan Jika Saya Mengalami Kemurungan?

Penyakit mental memberi kesan kepada semua orang secara berbeza. Pastikan anda mendapatkan penilaian pakar sama ada anda boleh berpuasa atau tidak. Tetapi apa yang boleh anda lakukan jika anda sedang berjuang dengan kurang motivasi dan perasaan putus asa serta kesepian semasa bulan suci ini? Walaupun tiada jawapan hitam putih, beberapa perkara berikut boleh membantu anda menangani krisis dalaman anda di bulan Ramadan:

1. Niat, niat dan niat

Walaupun berbunyi klise, tapi niat anda adalah perkara yang paling penting. Sangat mudah untuk jatuh ke dalam naratif menyalahkan diri sendiri, sambil melupakan bahawa hanya kerana anda tidak merasakan gembira dengan kedatangan bulan ini tidak bermakna anda kurang taat sebagai seorang Muslim. Kurangnya motivasi untuk melakukan ibadah tertentu tidak menjadikan anda seorang Muslim yang malas.

2. Jangan membandingkan diri anda dengan orang lain

Anda mungkin menghabiskan banyak masa membandingkan diri anda dengan idea Muslim yang ideal. Berhenti membandingkan diri atau cuba menyesuaikan diri dalam idealisme Muslim yang tidak wujud. Realitinya, setiap daripada kita bergelut dengan sesuatu perkara yang tidak diketahui orang lain.

3. Sibukkan diri

Penuhkan jadual harian anda dengan pelbagai perkara yang berfaedah. Sama ada membantu penyediaan sahur dan berbuka, mahupun melakukan senaman ringan agar anda tidak membiarkan diri dihanyutkan perasaan.

4. Jangan membebankan diri

Jangan mengharapkan sesuatu daripada diri anda dengan terlalu cepat kerana ini hanya menambahkan perasaan gagal dalam diri anda. Elakkan menetapkan matlamat atau target untuk dicapai sehinggalah anda benar-benar telah berjaya mengusahakan sesuatu. Contohnya, berusaha untuk membaca Al-Quran setiap hari tanpa perlu meletakkan matlamat mengkhatamkan bacaan Al-Quran yang boleh menyebabkan anda kecewa di penghujung Ramadan.

5. Makan makanan sihat

Makan makanan sihat yang boleh membantu mood anda. Masukkan sumber protein yang baik dalam diet anda dan ikuti panduan pemakanan oleh pakar pemakanan yang bertauliah.

6. Pergi ke masjid

Jika anda mampu, pergi ke masjid untuk menunaikan solat. Anda mungkin berasa teragak-agak, tetapi sekurang-kurangnya ini dapat mengeluarkan anda daripada persekitaran menyendiri kepada persekitaran yang lebih meriah dan dipenuhi orang.

7. Bina intimasi ruhani

Antara sebab puasa dianggap sebagai ibadah yang membina kerohanian diri adalah kerana puasa adalah ibadah yang tidak dapat dilihat, hanya anda dan Tuhan mengetahuinya. Sekarang, anggaplah perjuangan anda dengan kemurungan sebagai usaha yang sama. Perasaan pengasingan, kesunyian, kurang tumpuan, kurang tenaga, lemah fizikal, kecemasan, kesedihan, dan kekosongan yang memenuhi ruang jiwa anda hanya diketahui anda dan Yang Maha Mengetahui. Kerana tiada siapa yang tahu. Tiada siapa yang melihat. Tidak siapa yang menyaksikan perjuangan anda melainkan-Nya.

Jadi, anggaplah puasa sebagai satu cara mengukuhkan keintiman dengan Allah SWT – bukan hanya melalui doa dan solat-tapi dengan menjalaninya walaupun anda memaksakan diri, sebagaimana anda memaksa diri untuk meneruskan hidup.

Sama ada anda baru menghadapi kemurungan atau telah lama bergelut dengannya, sama ada ini bahagian jangka pendek atau kronik dalam hidup anda, sama ada kemurungan ini adalah episod setiap hari atau kadangkala, tanamkan pada diri anda bahawa; anda dicintai, anda bermakna. Jangan merasa bersalah kerana tidak memenuhi jangkaan yang anda miliki untuk diri sendiri, atau kerana merasa sangat berbeza dengan Ramadan sebelumnya. Anda bukan lemah kerana berasa sangat sukar mengharungi bulan ini. Perjuangan anda mempunyai nilai dan bukan untuk diukur oleh orang lain.


Kanser Usus Di Malaysia

Kanser usus adalah sejenis kanser yang melibatkan usus. Apabila bercakap soal kanser usus, kebiasaannya fokus deberikan kepada kanser kolorektal kerana ia adalah jenis yang paling kerap melibatkan usus besar, berbanding kanser usus yang melibatkan usus kecil.

Kedudukan kanser kolorektal di Malaysia dan dunia

Kanser kolorektal adalah kanser ke-3 bagi lelaki dan ke-2 bagi perempuan di peringkat dunia, menurut Globocan project, iaitu satu usaha untuk mengumpulkan data dan maklumat berkenaan kanser yang dijalankan oleh International Association of Cancer Registries (IARC).

Kematian disebabkan kanser ini semakin meningkat dan merupakan kanser ke-4 paling banyak menyebabkan kematian. Bilangan kes kanser kolorektal adalah berbeza-beza mengikut negara-negara di Asia. Kes yang lebih tinggi ditemui di negara-negara maju seperti Jepun, Korea Selatan dan Singapura berbanding Malaysia. Namun, bilangan serta kematian disebabkan kanser ini dilihat semakin menurun di negara-negara maju tersebut, sama seperti pola yang berlaku di Amerika Syarikah dan United Kingdom.

Di Malaysia, dengan populasi penduduk melebihi 30 juta dan berbilang bangsa, kanser kolorektal berada di kedudukan ke-2 secara keseluruhan. Bilangan kes semakin bertambah, mungkin disebabkan pembangunan dan pemodenan serta gaya hidup Barat yang semakin menjadi anutan rakyat Malaysia.

Cina mencatatkan kes paling tinggi

Faktor genetik turut menyumbang kepada kes kanser kolorektal

Diungguli oleh Cina, diikuti dengan India dan Melayu. Pola yang sama dilihat di Singapura di mana bilangan kes dalam kalangan kaum Cina adalah lebih tinggi berbanding India dan Melayu. Apa yang menarik adalah angka ini (Cina tinggi, India rendah) adalah sama dengan negara asal mereka iaitu China dan India, meskipun sudah bertapak di Malaysia sejak tiga generasi.

Kaum Jepun dan Korea juga menunjukkan angka yang sama seperti Cina. Pola ini mungkin menunjukkan pengaruh genetik dalam kanser kolorektal.

Warga emas paling banyak terkesan

Kebanyakan kanser berlaku dalam kalangan orang berumur atau warga emas, walaupun ada juga kanser yang menunjukkan kes yang tinggi dalam kalangan kanak-kanak seperti kanser tulang dan buah pinggang.

Di Malaysia, lebih 90 peratus daripada kes kanser kolorektal berlaku selepas umur 40 tahun dan umur 60-69 tahun menunjukkan kes terbanyak. Julat umur ini membantu pihak berkuasa menentukan umur yang sesuai untuk menjalankan ujian saringan bagi mengesan kanser kolorektal dengan lebih awal.

Jangka hayat pesakit kanser kolorektal di Malaysia

Jangka hayat adalah sangat bergantung kepada tahap kanser. Semakin lanjut tahap kanser didiagnosis, semakin kurang jangka hayat pesakit terbabit. 90 peratus daripada pesakit yang didiagnosis pada tahap 1 hidup melebihi 5 tahun, manakala hanya 80 peratus pada tahap 2. Tahap 4 pula hanya mencacatkan 5-10 peratus.

Selain diagnosis awal, sistem kesihatan juga adalah penting dalam menentukan jangka hayat pesakit. Ini termasuk diagnosis, rawatan dan penjagaan susulan yang berkesan dan efektif.

Jangka hayat pesakit kanser kolorektal di Malaysia adalah lebih rendah berbanding negara maju seperti Singapura, Amerika Syarikat dan United Kingdom. Sistem dan keberkesanan penjagaan kesihatan di negara-negara ini mungkin menjadi sebabnya.

Ujian saringan di Malaysia

Di Malaysia, tiada ujian saringan kanser kolorektal yang bersifat nasional. Kesedaran tentang kanser ini dan kesanggupan masyarakat untuk menjalani ujian saringan adalah rendah. Pelbagai kajian di kawasan Asia Pasifik menemui bahawa rakyat Malaysia kurang pengetahuan berbanding negara lain di Asia Tenggara berkenaan simptom, faktor risiko dan ujian saringan kanser kolorektal.

Daripada 900 subjek yang dikaji, hanya 38 peratus sahaja bersedia menjalani ujian saringan. Kaum Cina menunjukkan kesedaran paling tinggi meskipun mencatatkan angka kes terbanyak.

Sejumlah wang yang banyak perlu dilaburkan untuk menyubur kesedaran dalam kalangan masyarakat dan untuk mempertingkatkan program ujian saringan. Jika tidak, kanser ini akan terus menjadi pembunuh utama di Malaysia.

Usaha bersama

Penjagaan kesihatan dalam kalangan masyarakat tidak seharusnya diletakkan sepenuhnya ke atas kerajaan atau pihak berkuasa, meskipun mereka mempunyai ruang yang besar untuk membuat perubahan.

Badan-badan profesional, badan bukan kerajaan serta media juga perlu memainkan peranan untuk menyebarkan kesedaran dan menjadi pencadang serta pendesak kepada pihak berkuasa dalam mempertingkatkan sistem kesihatan di negara ini.

Di peringkat individu, setiap orang haruslah berusaha menambahkan maklumat serta mengamalkan gaya hidup serta pemakanan yang sihat. Bak kata pepatah, “Mencegah itu lebih baik daripada merawat.”

Hello Health Group
 tidak menyediakan nasihat perubatan, diagnosis atau rawatan.


3 Langkah Akhiri Hubungan Tidak Baik

Hubungan serius dengan pasangan tercinta boleh membawa kepada sumber kebahagiaan. Walau bagaimanapun, apabila anda merasa seperti anda tersekat dalamkebuntuan dan hubungan sengsara, anda perlu hentikannya. Berikut adalah beberapa strategi berguna yang anda boleh mempertimbangkan untuk mengakhirinya.

Pastikan anda mahu tamatkan hubungan

Sebelum berkata selamat tinggal, anda perlu bertenang, berfikir secara serius apa yang anda mahu dan sifat kasih sayang, dan yang lebih penting, tidak pernah mengancam untuk meninggalkan dengan harapan pasangan anda berubah. Jika anda menganggap bahawa hubungan anda kekurangan kasih sayang, hormat, kegembiraan, kebahagiaan, dan simpati, sudah tiba masanya untuk menghentikannya. Dari segilain, jika kamu berdua masih suka antara satu sama lain, cari seorang kaunselor atau ahli terapi untuk bantuan. Mereka boleh memberi anda berdua beberapa nasihat untuk menyelamatkan hubungan.

Pada tahap tertentu dalam hidup anda, anda akan mempunyai perasaan, emosi, dan pemikiran yang berbeza. Jika anda hanya pendamkannya, boleh mewujudkan kekeliruan dan memutuskan ikatan antara anda dan pasangan. Apabila masalah datang, berbincang dengan pasangan anda.

Walau bagaimanapun, perkongsian perasaan negatif anda mungkin menyebabkan kesan kedua-dua pihak. Pasangan anda mungkin memahami, menerima dan perubahan kepada lebih baik atau dia boleh bertahan. Jadi lebih baik anda menghubungi kaunselor atau ahli terapi untuk membantu memudahkan perbualan. Dengan bantuan ahli terapi, kamu berdua boleh menamatkan hubungan yang tidak baik tanpa rasa patah hati.

Jangan bunuh perhubungan sebelum menamatkannya

Banyak hubungan yang berlanjutan selama bertahun-tahun selepas cinta dan kebahagiaan telah hilang. Pada masa itu, cuba tanya diri anda perasaan sebenar tentang pasangan dan kehidupan cinta anda. Jika anda menentukan tidak dapat mencari cinta, rasa hormat, dan kegembiraan dalam hubungan semasa anda, tetapkan tarikh untuk pergi.

Walau bagaimanapun, sebaik sahaja anda mahu tinggalkannya, bersikap jujur, bercakap dengan pasangan anda dan kemudian tinggalkannya. Anda tidak perlu cuba untuk menyalahkan, mengkritik, mengadu, dan mencari kesalahan pasangan anda dengan tujuan untuk melawan perasaan bersalah anda. Anda sentiasa mempunyai pilihan dalam kehidupan anda. Tidak mengapa jika anda mahu memilih keputusan ini, tetapi pastikan bertanggungjawab terhadap apa yang anda telah pilih.

Jika anda perlu pergi, mulakan dengan kemaafan

Apabila ia datang kepada perpisahan, salah satu perkara penting yang anda harus lakukan adalah kemaafan. Pasangan anda boleh mengabaikan kesedihan anda, perasaan anda pada masa itu, maafkannya kerana dia juga manusia, mereka tidak sempurna. Anda juga perlu memaafkan
diri sendiri
 kerana memilih untuk meninggalkannya kerana anda mempunyai hak untuk memilih apa yang anda perlukan, walaupun ia bukan satu pengalaman yang baik. Jika anda boleh berbuat demikian, anda mungkin kurang menyebabkan kedinginan kedua-dua pihak apabila anda mengucapkan selamat tinggal dan meninggalkannya.

Bijak mencari tempat peribadi untuk menamatkan hubungan anda daripada berkata dengan kuat untuk seluruh dunia. Ini menunjukkan penghormatan yang besar terhadap pasangan anda – salah satu yang anda suka gunakan dan mungkin masih menyayangi anda. Dia mungkin marah dengan pilihan anda dan berkata sesuatu yang tidak menyenangkan. Pastikan diri anda tenang tetapi tidak cuba untuk menenangkan bekas pasangan anda. Membiarkannya melepaskan emosi menyakitkan mereka keluar adalah cara yang terbaik. Dan akhirnya, anda perlu memaafkan kemarahannya dan memohon maaf atas kesedihan yang mereka rasa betul masa itu.

Hubungan yang berakhir sentiasa tertekan dan menyedihkan. Anda boleh melihat dan menggunakan tips ini dalam keadaan anda sendiri. Ia boleh membantu mengurangkan sakit anda dan siapa tahu, selepas tempoh penyembuhan, kamu berdua menjadi kawan sekali lagi.


Gigitan Labah-labah ‘Brown Recluse’

Definisi

Apa itu Gigitan Labah-labah ‘Brown Recluse’?

Gigitan labah-labah ‘brown recluse’ berlaku apabila anda digigit oleh labah-labah tersebut. Dalam sesetengah kes, ia boleh mengancam nyawa.

Labah-labah ‘brown recluse’ adalah labah-labah berbisa yang biasanya terdapat di Amerika tengah dan selatan. Walaupun labah-labah ini beracun, mereka sebenarnya jarang menggigit orang.

Apakah kebarangkalian Gigitan Labah-labah ‘Brown Recluse’?

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Gigitan Labah-labah ‘Brown Recluse’?

Anda biasanya tidak merasai apabila labah-labah ‘brown recluse’ menggigit anda. Ini bermakna anda mungkin tidak menyedari bahawa anda telah digigit jika anda tidak nampak labah-labah pada kulit anda. Jika anda merasakannya, gigitannya adalah sedikit menyengat pada mulanya.

Simptom daripada racun biasanya tidak muncul selama beberapa jam. Anda kemudiannya mungkin akan merasa sakit, membakar, atau gatal-gatal di sekitar tapak gigitan. Kawasan ini mungkin akan menjadi merah. Lepuh putih kecil juga boleh timbul pada kesan gigitan ini.

Simptom tambahan yang mungkin akan timbul tidak lama selepas gigitan termasuklah:

Demam

Loya

Gatal-gatal yang teruk di tapak gigitan

Ruam kulit

Rasa menggigil

Ketidakselesaan umum

Berpeluh-peluh

Kira-kira 12 hingga 36 jam selepas gigitan, ciri dan corak perubahan warna yang unik dapat dilihat. Kesan gigitan boleh berubah warna kepada ungu atau biru gelap dan dikelilingi oleh lingkaran putih dan kawasan merah yang lebih besar. Mungkin juga terdapat lepuh gelap atau ulser akibat gigitan. Dalam sesetengah kes, ulser yang disebabkan oleh gigitan boleh bertahan dan berkembang selama berminggu-minggu.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Gigitan Labah-labah ‘Brown Recluse’?

Labah-labah ‘brown recluse’ bukanlah labah-labah yang agresif dan hanya akan menggigit jika mereka terperangkap pada kulit. Mereka biasanya bersembunyi pada siang hari dan keluar pada waktu malam untuk memburu serangga.

Faktor-faktor Risiko

Apakah yang meningkatkan risiko saya kepada Gigitan Labah-labah ‘Brown Recluse’?

Sila berbincang dengan doktor anda untuk mendapatkan maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Gigitan Labah-labah ‘Brown Recluse’ didiagnosis?

Pergi ke bilik kecemasan atau hubungi doktor anda dengan segera jika anda fikir labah-labah ‘brown recluse’ telah menggigit anda. Jika boleh, tangkapkan labah-labah itu ke dalam balang dan bawanya bersama dengan anda. Ini boleh membantu doktor anda mengenal pasti labah-labah dan mengesahkan diagnosis. Selalunya dalam jabatan kecemasan, seorang doktor akan memberi anda perangsang tetanus.

Bagaimana pesakit Gigitan Labah-labah ‘Brown Recluse’ dirawat?

Tidak ada antivenom yang disyorkan (ubat yang melawan racun dalam gigitan yang dipanggil ‘venom’) untuk labah-labah ‘brown recluse’. Kebanyakan gigitan akan bertindak balas terhadap rehat, pek ais, dan meninggikan bahagian yang digigit.

Beberapa rawatan dan ubat lain telah digunakan dalam menguruskan komplikasi kulit dari gigitan. Antara yang sering digunakan termasuklah:

Colchicine (Colcrys, Mitagare), ubat yang digunakan untuk merawat gout

Kortikosteroid, ubat-ubatan yang melegakan keradangan

Dapsone, antibiotik yang digunakan dalam rawatan kusta

Diphenhydramine (Benadryl), antihistamin

Oksigen hiperbarik

Nitrogliserin, ubat jantung

NSAID, seperti ibuprofen (Advil)

Ubat pelega kesakitan

Doktor anda juga boleh memberikan antibiotik jika luka dari gigitan labah-labah itu dijangkiti.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Gigitan Labah-labah ‘Brown Recluse’?

Dalam perjalanan ke klinik doktor atau bilik kecemasan, ambil langkah pertolongan cemas ini:

Basuh luka gigitan dengan sabun dan air secepat mungkin.

Tinggikan kawasan di mana gigitan berlaku.

Gunakan jaram sejuk atau pek ais untuk gigitan bagi membantu melegakan bengkak dan sakit – selama 10 minit, kemudian angkat selama 10 minit.

Walaupun gigitan labah-labah ‘brown recluse’ didengari seperti menakutkan, ia biasanya tidak berbahaya. Kebanyakan gigitan akan sembuh sendiri tanpa komplikasi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bagaimana Menghadapi Kelesuan Haba?

Kelesuan haba biasanya disebabkan oleh pendedahan suhu tinggi, dan disertai oleh dehidrasi. Walaupun tidak serius seperti strok haba, tanpa intervensi yang sewajarnya, kelesuan haba boleh berkembang menjadi strok haba yang merosakkan otak dan organ penting lain. Dalam keadaan yang paling teruk, bahkan ia membawa kepada kematian.

Punca kelesuan haba

Hidup di kawasan bandar dapat meningkatkan risiko kelesuan haba, terutama jika terdapat kualiti udara yang buruk. “Kesan pulau haba” merujuk kepada keadaan asfalt dan konkrit menyerap haba pada siang hari dan hanya secara beransur-ansur membebaskannya pada waktu malam, mengakibatkan suhu malam yang lebih tinggi.

Faktor risiko lain dalam penyakit yang berkaitan dengan haba termasuk:

Umur.
 Bayi dan kanak-kanak berumur 4 tahun, dan orang dewasa berusia lebih 65 tahun, lebih terdedah kepada kelesuan haba kerana mereka tidak dapat menyesuaikan diri dengan haba secepat orang lain.

Keadaan kesihatan.
 Seperti jantung, paru-paru, atau penyakit buah pinggang, obesiti atau kurang berat badan, tekanan darah tinggi, diabetes, penyakit mental, alkohol, selaran matahari, dan sebarang keadaan yang menyebabkan demam.

Ubat-ubatan.
 Seperti ubat perangsang, jantung dan tekanan darah, dan ubat-ubatan untuk keadaan psikiatri.
Lakukan ujian perubatan untuk mengetahui sama ada keadaan kesihatan dan ubat-ubatan anda boleh mempengaruhi keupayaan anda untuk menangani haba yang panas dan kelembapan.

Jenis kelesuan haba

Terdapat dua jenis kelesuan haba:

Kekurangan air: Dahaga yang melampau, kelemahan, sakit kepala, dan ketidaksedaran.

Kekurangan garam: Mual dan muntah, kekejangan otot, dan pening.

Simptom kelesuan haba

Anda mungkin mengalami kelesuan haba jika mengalami simptom ini:

Kekeliruan

Urin gelap

Pening

Pengsan

Keletihan

Sakit kepala

Kekejangan otot

Mual, muntah, atau cirit-birit

Kulit pucat

Kuat berpeluh

Degupan jantung laju

Bagaimana untuk merawat kelesuan haba

Jika terdapat risiko kelesuan, sumber haba perlu dibebaskan dan berehat dalam persekitaran yang sejuk. Sekiranya tidak boleh, cuba pergi ke tempat sejuk dan terlindung/berteduh yang terdekat.

Kemudian cuba:

Minum banyak cecair, tetapi elakkan kafein dan alkohol.

Tanggalkan pakaian yang ketat.

Mandi.

Mengambil kaedah penyejukan lain seperti menggunakan kipas atau tuala ais.

Sekiranya langkah-langkah ini gagal berfungsi selepas 15 minit, dapatkan bantuan perubatan kecemasan. Jika tidak, kelesuan haba boleh menjadi strok haba.

Jauhi cuaca panas dan elakkan senaman berat sehingga anda pulih sepenuhnya.

Bagaimana untuk mengelakkan kelesuan haba

Tinggal di tempat yang sejuk jika terdapat suhu tinggi di luar. Sekiranya anda berada di bawah matahari, ikuti petua ini untuk mengelakkan kelesuan haba:

Pakai pakaian berwarna terang dan topi

Gunakan pelindung matahari

Banyakkan minum air

Jangan ambil kafein atau minuman beralkohol kerana ia boleh membuatkan anda haus dan memburukkan lagi kelesuan. Jika anda mengalami epilepsi atau jantung, buah pinggang, atau penyakit hati, atau mengalami masalah dengan pengekalan cecair, rujuk doktor anda sebelum meningkatkan pengambilan cecair.

Hello Health Group
 tidak memberikan nasihat, diagnosis atau rawatan perubatan.


Gelinya, Vagina Berpeluh Sampai Seluar Dalam Basah! Ada Tip Ke Nak Elak?

Aduh, vagina berpeluh selepas bersenam, tak selesanya! Bagaimana nak elakkan masalah faraj basah, lebih-lebih lagi apabila ia menyebabkan ketidakselesaan dan kegatalan?

Jangan risau, kami ada jawapannya!

Untuk mendapatkan lebih banyak info tentang Kesihatan Wanita, sila dapatkannya
di sini.

Normal ke jika vagina selalu berpeluh?

Berpeluh di kawasan Miss V merupakan sesuatu yang normal. Semua wanita mengalaminya. Mungkin pada hari tersebut,
anda bersenam lebih kuat
 atau terpaksa berpanas sepanjang hari, sebab itulah kawasan ‘bawah’ itu berpeluh dan basah!

Tubuh merembeskan peluh sebagai satu cara untuk menyejukkan badan. Jadi, ia adalah sesuatu yang semula jadi untuk anda berpeluh, lebih-lebih lagi ketika cuaca panas.

Ada beberapa bahagian badan seperti di
kawasan ketiak yang lebih mudah berpeluh
. Di kawasan ini, ada banyak folikel rambut dan kelenjar peluh.

Kawasan Miss V lebih kurang sama dengan ketiak; ia dipenuhi bulu, hangat dan dipenuhi dengan kelenjar peluh.

Benar, ada wanita yang berpeluh lebih banyak berbanding orang lain. Tetapi, tidak ada sesiapapun yang patut dihantui masalah vagina berpeluh dan seluar dalam yang basah. Tak selesa, kan?

Dalam artikel kali ini, kami akan berikan beberapa tip untuk mengekalkan kawasan Miss V ‘kering’ sepanjang hari.

Tip elakkan vagina berpeluh

Ada banyak cara untuk kaum Hawa mengelakkan faraj basah. Antaranya ialah:

1. Gunakan seluar dalam kalis peluh

Pada zaman sekarang, ada banyak seluar dalam kalis peluh yang boleh didapati di pasaran. Malah, para atlet sudah lama memakainya ketika bersukan.

Seluar dalam kalis peluh dapat mengelakkan faraj basah dengan cara menarik lembapan jauh daripada kulit. Ini membuatkan fabrik tersebut sentiasa kering di bahagian dalam.

Malah, seluar dalam ini juga dapat mengelakkan sebarang bau yang tidak enak daripada terbentuk. Jadi, anda boleh kekal segar dan wangi walaupun selepas bersenam berjam-jam.

Baca juga:

Biarkan Zakar & Miss V Bernafas! Ini Manfaat Jika Tak Pakai SELUAR DALAM Ketika Tidur

Ingin Faraj Yang Sihat Kena Pandai Pilih Seluar Dalam Wanita, Ada 5 Tip Perlu Ikut

2. Katakan ya kepada seluar dalam kapas

Jika anda tidak sukakan material seluar dalam kalis peluh yang ‘melekat’, anda
boleh gunakan seluar dalam kapas.
 Seluar dalam jenis ini membolehkan Miss V bernafas dan tidak akan memerangkap peluh.

Elakkan penggunaan material sintetik seperti poliester. Material ini bukan sahaja tidak selesa dipakai, ia juga akan memerangkap peluh, sekali gus membuatkan vagina berpeluh dengan teruk.

3. Pakai pakaian yang longgar

Suka pakai
skinny jeans
? Mungkin sudah tiba masanya untuk anda tinggalkannya! Seluar yang ketat di bahagian kelangkang akan membuatkan vagina berpeluh.

Bukan itu sahaja, apabila
kulit kita bergesel dengan fabrik
, akan terhasillah haba. Haba inilah yang menyebabkan kawasan kelangkang berpeluh.

Jadi, pakailah pakaian yang longgar dan dapat memberikan pengudaraan yang baik. Pakai seluar yang longgar ketika berjoging. Ketika keluar rumah pula, cuba pakai palazzo!

4. Tukar baju setiap kali berpeluh

Selepas bersenam, cepat-cepatlah tukar baju! Jika tidak, anda akan terdedah dengan sejenis jangkitan yang
dikenali sebagai jangkitan yis
.

Jangkitan yis boleh membuatkan kaum Hawa rasa sangat tidak selesa. Miss V juga akan menjadi gatal, pedih dan berbau.

Bagaimana hendak mengurangkan risiko jangkitan yis? Mudah sahaja, tukar baju sejurus selepas bersenam. Selain itu, jika Miss V anda sering berpeluh, bawalah sehelai dua seluar dalam tambahan.

5. Elak pakai
panty liner
 kecuali sedang alami pendarahan

Wanita yang alami vagina basah pasti secara automatik akan pakai
panty liner
 untuk elakkan seluar dalam basah. Tapi,
panty liner
 sebenarnya hanya akan buatkan masalah ini menjadi semakin teruk!

Kebanyakan
panty liner
 akan memerangkap haba di kawasan kelangkang. Ia juga tidak dapat memberikan pengudaraan yang baik.

Kalau boleh, gunakan
panty liner
 yang diperbuat daripada kapas. Namun, jangan pakai selalu. Gunakannya di waktu kecemasan dan ketika anda alami pendarahan.

6. Vagina berpeluh? Jangan guna deodoran!

Jangan sesekali sembur deodoran di kawasan Miss V walaupun faraj basah dengan peluh. Kawasan intim ini amat sensitif. Penggunaan deodoran boleh menyebabkan Miss V terkena jangkitan.

Malah, deodoran dicipta untuk digunakan di ketiak, bukan pada kawasan vagina! Silap-silap boleh gatal kawasan kelangkang nanti.

Jika anda risau tentang vagina berpeluh, mandi dua kali sehari sudah cukup untuk membuang segala peluh dan minyak yang boleh menyebabkan bau. Namun, pastikan anda gunakan
 sabun yang lembut pada kawasan Miss V.

7. Buang bulu vagina dengan kerap

Bulu di kawasan Miss V sebenarnya ada fungsinya yang tersendiri. Ia membolehkan bakteria baik untuk terus hidup. Bukan itu sahaja, bulu ini juga dapat mengelakkan peluh daripada melekat di kawasan kulit.

Walau bagaimanapun, bulu yang terlalu panjang boleh
menyebabkan bau yang tidak enak
. Manakan tidak, kawasan tersebut hangat dan dipenuhi bakteria. Jika tidak dijaga dengan baik, Miss V boleh berbau hanyir dan gatal-gatal.

Vagina basah boleh menyebabkan ketidakselesaan pada wanita. Namun, jika ia berlaku bersama simptom-simptom lain seperti gatal-gatal, rasa pedih dan sukar untuk membuang air kecil, pastikan anda berjumpa doktor untuk pemeriksaan lanjut.

Bukan apa, takut penyakit!


Kontraseptif: Ini Info Lengkap Jika Anda Ingin Merancang Keluarga

Dari masa ke masa, semakin banyak cara mencegah kehamilan yang boleh dicuba oleh pasangan suami isteri.

Setiap cara mencegah kehamilan atau jenis kontraseptif berfungsi secara berbeza, tapi kesemuanya mempunyai
tujuan yang sama iaitu untuk menghalang persenyawaan berlaku.

Pelbagai alat kontraseptif dan rawatan tersedia untuk kedua-dua pihak baik suami mahupun isteri.

Ikuti perkongsian ini untuk kenali kaedah-kaedah pencegah kehamilan yang menjadi pilihan pasangan yang sedang merancang!

Untuk mendapatkan lebih banyak info tentang Kesihatan Seksual, sila dapatkannya
di sini.

Definisi

Apa itu kontraseptif?

Seperti yang anda mungkin sudah tahu, kontraseptif merupakan kaedah yang digunakan untuk mengelak kehamilan daripada berlaku.

Kadangkala, ia digelar pencegah kehamilan atau perlindungan (
protection
).

Kehamilan secara semula jadinya berlaku apabila sperma bersenyawa dengan telur (
ovum
).

Justeru, kontraseptif bertujuan untuk mencegah perkara ini terjadi mengikut fungsi setiap jenis yang digunakan.

Sesetengah kontraseptif akan dapat memisahkan telur dan sperma dengan mewujudkan penghalang di antara keduanya. Kontraseptif jenis hormon pula
boleh menghentikan pengeluaran telur.

Ada juga cara mencegah kehamilan lain yang bekerja dengan mengelakkan telur yang disenyawakan daripada menempel di rahim atau melekat pada lapisan rahim.

Walaupun kesemua alat kontrasepsi bertujuan untuk mencegah kehamilan, namun ia tidak memberi jaminan perlindungan daripada penyakit kelamin (STD), kecuali kondom.

Jenis Kontraseptif

Cara mencegah kehamilan: Jenis & kesan sampingan kontraseptif

#1 Kondom

Kondom adalah satu-satunya cara mencegah yang dapat melindungi anda daripada kebanyakan jenis jangkitan kelamin, sambil mencegah kehamilan.

Kaedah kontrasepsi ini juga boleh digunakan pada bila-bila masa yang dikehendaki, bebas hormon dan mudah dibawa bersama. Ia juga tersedia mengikut jantina.

Kondom lelaki disarung pada zakar yang sedang ereksi, yang bertindak sebagai penghalang fizikal dan mencegah cairan seksual mengalir semasa bersenggama.

Berbeza dengan kondom wanita yang dimasukkan ke dalam faraj, tepat sebelum melakukan hubungan seks.

Berdasarkan pemerhatian, kondom wanita ternyata tidak begitu berkesan seperti kondom lateks lelaki dan mungkin memerlukan sedikit masa untuk membiasakan diri memakainya.

Dari segi aspek kekurangannya pula,
kondom berisiko terkoyak atau bocor semasa bersama,
 jika tidak digunakan dengan betul.

Bahkan, sesetengah orang mempunyai alahan terhadap kondom lateks.

#2 Pil kontraseptif oral

Turut dikenali sebagai pil perancang, ia biasanya tersedia dalam bentuk tablet kecil yang perlu diambil sekali sehari.

Pil kontraseptif oral dilaporkan menjadi antara kaedah kontrasepsi yang paling kerap digunakan oleh wanita.

Terdapat beberapa jenis pil perancang di pasaran, justeru para wanita perlu mengenal pasti jenis yang paling sesuai dengan keupayaan badan.

Tahukah anda, pil perancang sebenarnya mempunyai banyak faedah? Ya, dengan syarat ia
diambil tepat pada waktunya!

Selain digunakan sebagai cara mencegah kehamilan, ia juga dilaporkan boleh mengurangkan pendarahan haid berat, menyakitkan dan mungkin memberi kesan positif pada masalah jerawat!

Pun begitu, keberkesanannya bakal berkurang sekiranya anda tidak patuh dengan waktu pengambilannya. Pil perancang juga tidak dapat melindungi daripada jangkitan kelamin.

#3 Peranti intrauterin (IUD)

Peranti berbentuk T kecil boleh dibahagi kepada 2 jenis; tembaga atau hormon, yang mengandungi hormon progesteron ataupun
spermicide
 dan dipasang di dalam rongga rahim.

Ini adalah kaedah kontrasepsi yang dipakai untuk jangka masa lama (selama 3-10 tahun, bergantung pada jenisnya) dan kesannya juga boleh dibalikkan.

Beberapa jenis IUD
mengandungi hormon yang dilepaskan secara beransur-ansur
 sebagai cara mencegah kehamilan.

Selain itu juga, IUD boleh menjadi kontraseptif kecemasan yang bagus jika dipasang dalam masa 5 hari (120 jam) setelah bersama tanpa perlindungan!

IUD yang mengandungi tembaga mempunyai kadar keberkesanan setinggi 99%, manakala yang hormon pula dikatakan berkesan sebanyak 99.8%.

Tapi jangan terkejut dengan kesan sampingan yang boleh berlaku, merangkumi
spotting
 atau pendarahan tidak teratur pada 6 bulan pertama penggunaan. Ia juga tidak memberi perlindungan STD.

#4 Suntikan

Suntikan kontraseptif adalah cara mencegah kehamilan yang bersifat
progestin-only,
berjangka panjang dan kesan yang boleh dibalikkan.

Kaedah suntikan ini perlu dilakukan setiap 3 bulan di klinik atau hospital berdekatan.

Ia berfungsi untuk mencegah kehamilan dengan menghentikan wanita daripada melepaskan telur.

Jenis kontraseptif ini dikatakan berkesan sebanyak 94%, dan risiko kehamilan boleh meningkat apabila kesan suntikan hilang.

Peringatan untuk para isteri, adalah penting untuk menempah sesi suntikan yang seterusnya selepas 3 bulan untuk menjamin keberkesanannya!

Sama seperti IUD, kaedah pencegah kehamilan ini
tidak menawarkan fungsi perlindungan STD.

Di samping itu, antara kesan sampingan yang berupaya berlaku; boleh menjejaskan haid dan menyebabkan pendarahan tidak teratur.

#5 Kontraseptif pil
morning after

Pil kontraseptif kecemasan, atau
morning after pill
 boleh mencegah kehamilan selepas berhubungan seksual. Ia mencegah ovulasi, persenyawaan, atau implantasi embrio.

Berbeza jika dibandingkan dengan cara mencegah kehamilan yang lain kerana pil ini bertindak selepas telur sudah pun menempel di rahim.

Kontraseptif kecemasan ini
boleh digunakan sehingga 72 jam selepas bersama
 tanpa memakai perlindungan.

Ia juga mempunyai tahap keberkesanan sebanyak 95% pada 24 jam pertama, dan kemudian menurun ke 60% apabila mencecah 72 jam.

Pil
morning after
biasanya boleh dibeli di kaunter farmasi dan tidak memerlukan preskripsi doktor.

Kesan sampingan yang biasa menimpa penggunanya meliputi rasa loya, muntah dan perubahan haid berikutnya sama ada lebih awal atau lambat. Ia juga tidak melindungi daripada STD.

Konklusi

Ternyata banyak sekali cara untuk mencegah kehamilan yang boleh dicuba oleh pasangan yang sedang merancang!

Malahan, jenis-jenis yang telah dikupaskan di atas hanya mewakili segelintir daripada opsyen yang ada.

Apa yang penting, sentiasa lakukan konsultasi bersama doktor atau pakar sakit puan terlebih dahulu sebelum anda dan pasangan membuat keputusan untuk menggunakan mana-mana jenis kontraseptif, okey?


6 Fakta Menarik Jika Wanita Nak Cegah Kanser Payudara, Lihat Point #6!

Ada pelbagai cara mencegah kanser payudara. Anda boleh mulakan dengan melakukan perubahan dari segi gaya hidup dan melakukan strategi kesihatan tertentu.
Barah payudara
 mungkin tidak mempunyai sebarang ubat kanser payudara, namun langkah pencegahan ini boleh dilakukan untuk elakkan diri daripada menghidap penyakit ini.

Untuk mendapatkan lebih banyak info tentang Kanser Payudara, sila dapatkannya
di sini.

Perubahan gaya hidup untuk cara mencegah kanser payudara

Cara mencegah kanser payudara yang terbaik adalah dengan melakukan perubahan dari segi gaya hidup.

Sebagai permulaan, banyakkan bersenam, tinggalkan tabiat merokok, elak minuman beralkohol dan amalkan diet sihat.

Lakukan
pemeriksaan payudara
 kendiri secara berkala. Anda juga boleh lakukan ujian mamogram sebagai langkah berjaga-jaga.

1 daripada 8 wanita akan
didiagnosis dengan kanser payudara
 sekali seumur hidup.

Walaupun ada
faktor risiko
 yang tidak boleh diubah seperti umur dan genetik, namun, kajian mendapati bahawa perubahan gaya hidup masih lagi berkesan sebagai benteng untuk melawan atau ubat kanser payudara.

Cara mencegah kanser payudara
1. Lakukan lebih banyak aktiviti fizikal

Senaman merupakan langkah pencegahan yang paling berkesan untuk kebanyakan penyakit. Individu yang sihat perlu melakukan senaman sekurang-kurangnya 150 minit setiap minggu.

Senaman dapat membantu anda untuk mengekalkan berat badan yang ideal. Individu yang mempunyai berat badan yang normal kurang berisiko untuk menghidap kanser.

Lebih baik jika anda dapat tambah senaman untuk tingkatkan kekuatan badan sekurang-kurangnya dua kali seminggu.

2. Tinggalkan minuman beralkohol

Minuman beralkohol boleh meningkatkan risiko anda untuk menghidap kanser payudara. Wanita yang minum 3 minuman beralkohol seminggu mempunyai 15% risiko yang lebih tinggi untuk menghidap kanser ini.

Jika anda tergolong dalam kumpulan yang berisiko, anda dinasihatkan untuk berhenti minum secepat mungkin.

Individu yang tidak pernah ambil minuman beralkohol juga disarankan untuk tidak mengamalkan tabiat yang tidak sihat ini. Jika anda tidak bermula, anda tidak perlu berhenti.

Cara mencegah kanser payudara #3 Berhenti merokok

Amalan merokok merupakan salah satu tabiat yang menjadi
punca kepada pelbagai jenis kanser
.
Racun yang terkandung di dalam sebatang rokok boleh melemahkan sistem imun manusia.

Ini akan menyebabkan sel kanser merebak secara agresif dan sukar untuk dipulihkan.

Wanita yang sudah mengalami menopaus lebih berisiko untuk menghidap kanser payudara jika mereka masih amalkan tabiat merokok.

Langkah yang terbaik yang boleh anda ambil untuk kesihatan diri adalah dengan
berhenti merokok
.

Tidak kira pada umur berapa sekalipun anda berhenti merokok, risiko kanser payudara dan kanser lain dapat dikurangkan.

4. Amalkan makanan rendah lemak

Wanita yang mempunyai berat badan berlebihan lebih cenderung untuk menghidap kanser payudara, lebih-lebih lagi jika wanita tersebut obes selepas menopaus.

Menurut sebuah kajian yang dijalankan oleh
American Society of Clinical Oncology
 (ASCO), wanita yang mengamalkan diet rendah lemak selepas menopaus mempunyai 21% risiko yang lebih rendah untuk menghidap kanser payudara.

Mengamalkan makanan rendah lemak bukan sahaja boleh kurangkan risiko atau ubat kanser payudara, malah risiko untuk menghidap penyakit jantung dan strok juga akan berkurang.

Jika anda ingin mengamalkan diet rendah lemak, cuba lakukan
diet Mediterranean
.

Diet ini memfokuskan pemakanan ikan, sayur-sayuran, buah-buahan dan kekacang
. Lemak yang digunakan juga terdiri daripada
 lemak yang sihat seperti minyak zaitun
.

5. Hamil ketika umur masih muda, ini cara mencegah kanser payudara

Menurut kajian, wanita yang tidak mempunyai anak ataupun mengandung ketika umur telah melebihi 30 tahun mempunyai risiko yang lebih tinggi untuk menghidap kanser payudara.

Menurut kajian, payudara wanita belum benar-benar matang sehinggalah wanita tersebut mengalami kehamilan yang pertama.

Selepas kehamilan, sel payudara wanita akan jadi lebih matang dan tidak akan memberikan sebarang reaksi terhadap produk
yang mengandungi estrogen
.

Wanita yang terdedah dengan hormon estrogen pada jangka masa yang lebih lama didapati lebih berisiko untuk menghidap kanser payudara.

Selain itu, wanita yang pernah mengandung dan melahirkan anak juga mengalami kitaran haid yang kurang berbanding wanita yang tidak pernah mengandung.

Cara mencegah kanser payudara #6 Menyusukan anak

Ibu yang menyusukan anak kurang berisiko untuk menghidap kanser payudara. Lebih lama ibu tersebut
menyusukan anak
, maka risiko menghidap kanser juga dapat dikurangkan.

Tambah lagi, aktiviti menyusu juga dapat mengeratkan hubungan antara ibu dan anak, dan mempunyai manfaat kesihatan yang baik untuk si kecil.

Strategi penjagaan kesihatan sebagai cara mencegah kanser payudara

Beberapa jenis strategi penjagaan kesihatan juga dapat membantu untuk mengurangkan risiko menghidap kanser payudara.

1. Cara mencegah kanser payudara: ketahui sejarah kanser dalam keluarga

Wanita yang mempunyai ahli keluarga terdekat yang menghidap kanser mempunyai risiko yang lebih tinggi untuk menghadapi situasi penyakit  yang sama.

Tambah lagi, risiko anda akan jadi dua kali ganda jika mempunyai ibu, adik beradik perempuan ataupun anak perempuan yang menghidap kanser payudara.

Jika kebanyakan ahli keluarga anda mempunyai kanser yang sama, ia mungkin disebabkan oleh gen yang abnormal iaitu
BRCA1
 atau
BRCA2
 yang
menyebabkan anda lebih berisiko
 untuk menghidap kanser payudara.

Tetapi, walaupun kakak ataupun ibu anda menghidap kanser payudara, itu tidak bermakna anda juga akan menghidap penyakit yang sama.

Sebagai langkah untuk merendahkan risiko kanser ini, anda boleh
lakukan ujian saringan
yang lebih kerap.

Lakukan pemeriksaan kendiri sebulan sekali,
pemeriksaan payudara
 oleh doktor sekurang-kurangnya setahun sekali dan
mamogram setiap tahun
 setelah usia anda melebihi 40 tahun.

Ada wanita yang memilih untuk melakukan
pembedahan pelindung
(
protective/prophylactic surgery
).

Pembedahan ini sangat invasif dan tidak dapat dipulihkan semula. Namun, pembedahan ini dapat mengurangkan risiko kanser sehingga 97%.

Wanita yang memilih untuk melakukan pembedahan ini akan membuang kedua-dua belah payudara. Namun, situasi setiap wanita adalah berbeza-beza.

Sebelum melakukan sebarang keputusan yang drastik, pastikan anda fikir dahulu baik dan buruk prosedur tersebut dan kesannya terhadap kehidupan seharian anda.

Baca juga:

 2.
Elakkan mengambil terapi penggantian hormon (
hormone replacement therapy
)

Terapi penggantian hormon ataupun
hormone replacement therapy
(HRT) merupakan sejenis terapi yang dilakukan untuk mengurangkan simptom yang berlaku
akibat menopaus
.

Walau bagaimanapun, pengambilan HRT dikesan dapat meningkatkan risiko wanita untuk menghidap kanser payudara dan juga kanser ovari.

Wanita yang mengambil terapi ini juga lebih berisiko untuk menghidap
penyakit kardiovaskular
 seperti darah beku.

Kajian mendapati wanita yang mengambil terapi penggantian hormon lebih daripada setahun mempunyai risiko yang lebih tinggi untuk menghidap kanser payudara. Semakin lama terapi, semakin tinggi risiko yang akan dihadapi.

Walaupun wanita tersebut berhenti mengambil HRT,
risiko kanser
 tetap sama dan tidak akan berkurang.

Jika wanita tersebut mengambil hormon estrogen dan progesteron, risiko menghidap kanser lebih tinggi berbanding wanita yang mengambil hormon estrogen sahaja ataupun progesterone sahaja.

3. Lakukan pemeriksaan payudara sebulan sekali

Walaupun pemeriksaan payudara tidak dapat menurunkan risiko anda menghidap kanser payudara, aktiviti ini dapat membantu anda untuk mengesan sebarang
ketulan yang tidak normal pada payudara
.

Pengesanan awal kanser sangat penting kerana rawatan amat berkesan jika ia dilakukan ketika kanser masih belum merebak.

Waktu yang terbaik untuk melakukan pemeriksaan ialah pada hari ke-3 hingga ke-5
selepas datang haid
.
Pemeriksaan kendiri
 lebih baik jika dilakukan pada hari yang sama setiap bulan.

Wanita yang sering melakukan
pemeriksaan payudara
 lebih tahu akan keadaan payudara sendiri. Oleh itu, mereka lebih peka terhadap sebarang perubahan yang berlaku.

4. Lakukan ujian mamogram

Sama seperti pemeriksaan kendiri, ujian mammogram tidak dapat mengelakkan anda daripada menghidap kanser payudara. Namun,
ujian mamogram
 dapat mengesan ketulan ketika ia masih lagi tidak dapat dirasai pada permukaan kulit.

Wanita yang berumur 40 tahun ke atas disarankan untuk
melakukan
mamogram
 sekali dalam masa 2 tahun.

Kesimpulan

Cara mencegah kanser payudara yang digariskan di atas bukanlah 100% berkesan untuk mengelakkan kanser.

Namun, cara mencegah kanser payudara
 tersebut membolehkan anda mengurangkan risiko untuk menghidap penyakit ini.

Selain itu, langkah pencegahan seperti melakukan pemeriksaan kendiri dan mendapatkan ujian mamogram boleh membantu anda melakukan pengesanan awal.

Ia amat penting dalam membantu keberkesanan ubat kanser payudara ataupun
rawatannya
.

Anda juga boleh berhubung dengan doktor untuk maklumat yang lebih lanjut. Doktor boleh mencadangkan berapa kerap anda perlu lakukan ujian saringan berdasarkan sejarah kesihatan anda.

Jangan berdiam diri jika anda rasa ada perubahan fizikal pada payudara. Ketepikan rasa malu dan cepat berjumpa doktor untuk pemeriksaan. Kini anda telah tahu cara mencegah kanser payudara.


Telur Masin VS Telur Rebus: Yang Mana Satu Lebih Sihat Untuk Anda?

Telur rebus adalah antara makanan yang biasa dimakan
 oleh masyarakat pelbagai kaum di Malaysia.

Antara jenis telur rebus yang biasa dimakan selain telur rebus biasa adalah telur masin yang biasa menggunakan jenis telur itik dalam pembuatannya.

Manakala untuk telur rebus biasa,
telur ayam sering menjadi pilihan untuk direbus
.

Walau bagaimanapun, tahukah anda bahawa telur rebus mengandungi kandungan nutrisi dan manfaatnya yang tersendiri dan jauh lebih menyihatkan berbanding telur goreng atau telur masin?

Telur direbus atau digoreng: mana lebih baik?

Sememangnya adalah telur rebus.

Telur rebus dihasilkan dengan meletakkan telur ke dalam periuk yang dipenuhi dengan air biasa, kemudian dididihkan atau direbus sehingga kuning telur menjadi padat atau keras.

Telur rebus dimasak tanpa menggunakan sebarang mentega atau minyak tambahan.

Sebaliknya, telur goreng memerlukan mentega tambahan atau minyak, yang menyumbang tambahan kandungan kalori dan lemak.

Sebagai contoh, sebiji telur rebus mempunyai sebanyak 77 kalori dan 5.3 gram lemak, berbanding 90 kalori dan 7 gram lemak dalam sebiji telur yang digoreng.

Selain daripada kandungan lemak dan kalori, telur rebus dan goreng mempunyai
kandungan vitamin dan mineral yang sama
.

Keduanya tidak mempunyai perbezaan dalam jumlah protein dan nutrien.

Bagaimana pula dengan telur masin?

Telur masin sepertimana namanya, adalah telur yang telah diasinkan dan biasanya menggunakan telur itik.

Terdapat juga di sesetengah lokasi yang menggunakan selain daripada
 telur itik seperti telur ayam
.

Secara umumnya, proses pemasinan telur dilakukan untuk mengekalkan kesegaran telur bagi kegunaan masa hadapan.

Telur itik masin sangat popular di China dan negara-negara Asia Selatan yang lain seperti Malaysia, Indonesia, Thailand dan Filipina.

Telur masin tinggi kandungan natrium

Natrium atau garam adalah sejenis mineral yang merupakan elektrolit.

Natrium ini diperlukan oleh tubuh untuk menjaga keseimbangan elektrolit tubuh, menjaga kadar air di dalam dan di luar sel tubuh, selain menolong terhadap fungsi otot dan saraf.

Jarang sekali terdapat individu yang mengalami kekurangan kandungan natrium dalam tubuh, kecuali bagi individu yang mengalami cirit-birit, kekurangan zat, dan kegagalan jantung.

Sebaliknya, pengambilan terlalu banyak kandungan natrium hanya akan mendedahkan tubuh badan anda kepada pelbagai risiko masalah kesihatan lain seperti
darah tinggi atau hipertensi
.

Makanan yang mengandungi kandungan natrium yang tinggi bermaksud mempunyai kandungan garam yang tinggi.

Ia boleh terdapat sama ada daripada makanan siap saji, makanan yang diproses atau snek.

Telur masin termasuk di antara kelompok
makanan yang tinggi dengan kandungan garam
.

Dengan kata lain, pengambilan terlalu banyak telur masin memberikan risiko yang mengganggu kesihatan anda.

Untuk menghindari kemungkinan berlakunya hipertensi atau tekanan darah tinggi, anda disarankan untuk mengambil makanan yang tinggi kandungan garam termasuklah telur masin secara sederhana.

Berapa banyakkah pengambilan yang dianggap sebagai terlalu banyak?

Menurut Dr Kalpana Bhaskaran, pengurus di
Nutrition  Research
 dan ketua
Glycemic Index Research Unit
 di
School of Applied Science
,
Temasek Polytechnic
, Singapura, pengambilan satu kuning telur masin menyumbangkan kepada 187 mg kolesterol, yang merupakan lebih daripada setengah pengambilan yang dianjurkan iaitu 300 mg sehari.

Untuk kandungan garam pula
, pengambilannya hendaklah sebanyak 2,000 mg atau satu (5g) sudu teh atau kurang daripada itu setiap hari.

Satu kuning telur masin mengandungi sebanyak 680 mg garam, kira-kira satu pertiga daripada pengambilan yang disyorkan.

Beliau turut memberikan amaran, bahawa apabila kuning telur masin digunakan dalam penyediaan resipi, satu bahagian makanan boleh mengandungi lebih daripada satu kuning telur masin dan ini meningkatkan pengambilan kolesterol melebihi apa yang disyorkan.

Selain itu, makanan lain yang dimakan dalam diet harian juga akan menyumbang kepada tahap kolesterol yang lebih tinggi.

Selain meningkatkan tekanan darah, pengambilan garam yang tinggi boleh menyebabkan kesan buruk yang lain, seperti gastrik dan kanser; ia memburukkan lagi penyakit buah pinggang, mencetuskan serangan asma, osteoporosis, memburukkan lagi pengekalan cecair, dan calculi buah pinggang.

Diet yang mengandungi jumlah makanan yang diawetkan dengan menggunakan garam dan penjerukan yang tinggi dikaitkan dengan
peningkatan risiko kanser perut, hidung dan tekak
.

Untuk tahu dengan lebih mendalam, sila berjumpa dengan pakar nutrisi anda ya?


Ibu Ada Masalah Bengkak Susu? Cuba Ubat Farmasi Ini & Cara Lain Untuk Atasinya!

Situasi malang ini seringkali terjadi kepada
si ibu yang menyusukan anak khas dengan susu badan
. Jadi, adakah ubat bengkak susu di farmasi adalah salah satu daripada ikhtiar terbaik?

Ya, ubat ini mungkin mampu untuk merawat dan mencegah kondisi ini daripada berlaku atau berulang. Jadi, jom terus baca artikel ini untuk tahu lebih lanjut tentangnya!

Untuk mendapatkan lebih banyak info tentang Keibubapaan, sila dapatkannya
di sini.

Apa itu kondisi bengkak susu?

Untuk pengetahuan anda semua, bengkak susu adalah kondisi sering terjadi kepada ibu yang sedang menyusukan bayi dengan susu badan. Ia datang dengan rasa sakit.

Apabila kondisi ini berlaku, maka payudara anda akan terasa keras, sensitif serta sakit apabila disentuh atau ditekan. Silap hari bulan, emosi anda juga boleh terganggu.

Kebiasaannya,
 payudara akan bengkak akibat susu ibu
 yang dihasilkan itu telah berlebihan dan tidak dikeluarkan. Ia berkaitan dengan si bayi yang tidak mahu menyusu.

Dalam erti kata lebih mudah, ia adalah sama dengan situasi di mana
supply
 dan
demand
 yang tidak seimbang. Akibatnya, ‘kilang’ itu akan terjejas dengan amat teruk.

Selain ketidakselesaan pada payudara
, ada lagi beberapa gejala negatif lain seperti yang berikut:

Bahagian puting turut membengkak

Bahagian areola juga membengkak

Kelenjar pada bawah lengan membengkak

Susu ibu akan turun kualiti dan kuantiti

Ibu mengalami demam dengan suhu yang rendah

Ia boleh sembuh dengan sendiri?

Sebenarnya, kondisi bengkak susu ini tidak begitu bahaya melainkan jika wujud infeksi. Ia juga mungkin boleh sembuh dengan sendiri seiring dengan perjalanan waktu.

Apabila dibiarkan tanpa sebarang rawatan atau ubatan, maka ia biasa akan mengambil sekitar 1 ke 2 hari sahaja untuk
bengkak pada payudara anda kebah dan sembuh
.

Disebabkan itu, para ibu diingatkan untuk tidak lupa
menyusukan anak dengan menggunakan kedua-dua belah payudara
 dan dengan kerap agar masalah ini tidak timbul.

Dalam pada itu, anda juga mungkin boleh cuba mengeluarkan susu yang telah tersimpan lama dari payudara dengan menyusukan bayi atau memicit ia keluar secara sendiri.

Pun begitu, metode ini juga mungkin agak jarang dilakukan ekoran rasa sakit dan tidak selesa pada payudara. Jadi, ia tidak begitu digalakkan untuk para ibu di luar sana.

Ada ubat bengkak susu di farmasi?

Kajian yang dijalankan pada tahun 2011 terhadap 117 orang ibu menyusu badan mendapati bahawa 4.5 peratus daripada jumlah itu juga pernah mengalami bengkak susu.

Dan daripada jumlah itu,
hampir semua mereka juga menghidap mastitis
, sejenis infeksi akibat bakteria yang biasa berlaku sebagai kesan sampingan kondisi bengkak susu.

Sekiranya infeksi ini berlaku, anda perlu mencari ubat antibiotik di farmasi. Tidak sama seperti
payudara bengkak akibat susu penuh
, ia tidak boleh sembuh secara sendiri.

Dalam pada itu, ada satu jenis ubat bengkak susu di farmasi yang anda boleh cuba yakni garam epsom. Ia sangat bagus untuk meredakan kebengkakan pada tubuh badan.

Caranya juga cukup mudah dengan sapu, lumur dan tuam garam ini ke payudara yang bengkak. Walau bagaimanapun, sebelum mengambil sebarang ubat bengkak susu di farmasi mahupun dibeli di mana-mana, sila dapatkan informasi dan nasihat daripada pakar untuk tahu lebih lanjut.

Antara alternatif lain untuk rawat!

Selain ubat bengkak susu di farmasi dalam bentuk garam epsom dan antibiotik, ada banyak lagi alternatif yang wanita boleh cuba untuk membantu merawat masalah ini.

Berikut adalah antara alternatif efektif lain yang anda boleh cuba secara sendiri di rumah sahaja:

Mandi air panas dengan hala atau fokus air kepada kawasan sekitar payudara

Tuam payudara dengan air suam bagi membolehkan susu ibu berjalan lebih lancar

Urut payudara dengan cermat dan perlahan dengan teknik membulat berulang kali

Pakai
 baju dalam tidak berdawai serta baju luar yang longgar dan selesa

Elak daripada posisi dan aktiviti yang beri tekanan kuat pada payudara anda

Meskipun ia mungkin adalah kondisi atau situasi yang biasa bagi
ibu menyusu anak dengan susu badan
, namun itu tidak bermakna bahawa anda tidak perlu peduli tentangnya.

Wujud juga risiko di mana ia akan berlaku secara berulang kali atau jadi punca infeksi di atas tadi. Jadi, dapatkan informasi dan nasihat lebih lanjut daripada doktor.

Konklusinya, ada ubat bengkak susu di farmasi yang anda boleh cari dan beli. Jika kurang pasti, bertanya dan berbincang dengan ahli farmasi atau pakar berdekatan.


Suka Makan Kerang Bakar? Ini Khasiatnya Yang Patut Anda Tahu

Pernah terfikir tak apakah khasiat kerang? Adakah ia bagus untuk kesihatan atau sebaliknya?
Ingin mengetahui mengenainya dengan lebih lanjut? Sila ikuti artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Apa itu kerang?

Sebelum mengetahui mengenai khasiat kerang, berikut penerangan ringkas
mengenai haiwan laut
 ini.

Kerang adalah nama sekumpulan moluska dwicangkerang yang berasal daripada pelbagai keluarga. Ia adalah sejenis makanan laut bercengkerang yang boleh dimakan. Kulitnya berbentuk seakan bulat dan lonjong seperti
organ hati
 dan mempunyai gegaris tetulang di luarnya.

Cengkerangnya mempunyai tiga bukaan iaitu inhalan, ekshalen, dan pedal yang berfungsi mengalirkan air serta membolehkan kakinya keluar. Haiwan laut ini akan menggunakan kakinya untuk mengorek lubang dan makan plankton yang ditemuinya pada proses pengaliran air masuk dan keluar dari cengkerangnya.

Selain itu, ia juga mempunyai keupayaan untuk melompat dengan membengkokkan lalu meluruskan kakinya. Berbeza dengan kebanyakan haiwan laut dwicangkerang yang lain, kerang adalah
hermafrodit (khunsa)
dan ia boleh membiak secara sendiri dengan pantas dan banyak.

Khasiat kerang darah

Disebabkan masyarakat kita sangat menggemari kerang darah ini, haruslah kita tahu mengenai kandungan nutrisi yang terkandung di dalam haiwan laut ini:

Setiap 100 gram hidangan

RDA untuk lelaki

RDA untuk perempuan

Vitamin B12

3133%

3133%

Iodin

114%

114%

Zat besi

322%

189%

Selenium

57%

72%

Fosforus

25%

25%

Tembaga

32%

32%

Protein

22%

27%

Vitamin B12
 sangat penting untuk fungsi normal otak dan sistem saraf, memainkan peranan penting dalam formasi sel darah merah.

Iodin biasanya wujud dalam air laut, merupakan kunci utama untuk hormon tiroid, fungsi normal
kadar metabolisma
 dan memastikan sel-sel dalam tubuh badan kekal sihat.

Zat besi adalah kunci pembentukan sel darah merah yang membantu membawa oksigen ke segenap pelosok tubuh badan. Paling bahaya, kekurangan pengambilannya boleh
menyebabkan anemia
.

Selenium memainkan peranan penting dalam sistem pertahanan antioksidan tubuh badan, yang akan menghalang kerosakan sel dan tisu.

Fosforus membantu membina tulang dan gigi yang kuat, serta membantu mengeluarkan tenaga daripada makanan diambil. Kesemua jenis kerang pula adalah sumber fosforus yang bagus.

Tembaga membantu menghasilkan sel darah merah dan sel darah putih yang berfungsi mengeluarkan
zat besi
 untuk membentuk haemoglobin. Ia juga sangat penting untuk pertumbuhan bayi,
perkembangan otak
, sistem imun dan untuk tulang dan gigi yang kuat.

Protein adalah komponen yang penting untuk otot, kulit, tulang dan tubuh badan secara keseluruhannya.

Baca juga:

Khasiat kerang #Kandungan kalori

Kerang sangat rendah kalori, dengan 79 kalori bagi setiap hidangan 100 gram.
I
a adalah pilihan yang sangat baik jika anda sedang dalam proses menurunkan berat badan.

Kandungan protein

Kerang sangat
tinggi protein
, dengan 13.5 gram bagi setiap hidangan 100 gram. Pengambilan protein adalah sangat penting untuk kesihatan anda kerana ia akan menyediakan struktur sel dan tisu tubuh badan anda.

Walaupun protein dikenali sebagai nutrisi untuk penambahan otot, ia juga sebenarnya sangat membantu mengurangkan berat badan.
 Diet yang tinggi protein akan membantu mengurangkan berat badan di samoing membantu anda mengekalkan kekuatan tubuh badan
semasa berdiet
.

Kandungan karbohidrat, antara khasiat kerang

Kerang sangat
rendah karbohirat
, sama seperti kebanyakan makanan laut yang lain dengan 4.7 gram bagi setiap hidangan 100 gram dan ia tidak langsung mempunyai kandungan gula dan serat. Karbohidrat membekalkan tubuh badan anda dengan tenaga untuk melakukan senaman.

Kandungan lemak

Kerang sangat rendah lemak, dengan 0.7 gram bagi setiap hidangan 100 gram. Paling penting, tiada satu pun kandungan lemak di dalamnya adalah
lemak tepu,
 yang akan meningkatkan risiko sakit jantung.

Risiko makan kerang darah terhadap kesihatan

Walaupun terdapat banyak khasiat kerang, namun mungkin ramai yang belum tahu bahawa ia merupakan salah satu daripada 17 makanan paling berbahaya di dunia. Kerang mengandungi banyak virus dan bakteria seperti hepatitis A, hepatitis E, tifoid dan disentri yang boleh menyebabkan pelbagai komplikasi terhadap kesihatan individu.

Pun begitu, haiwan laut ini sebenarnya masih boleh dinikmati oleh setiap individu. Apa yang penting adalah kebersihannya.

 Oleh itu, jika anda sudah memasang niat untuk memakannya, tidak salah asalkan anda membersihkannya terlebih dahulu dan proses memasaknya juga perlu betul kerana ia berbahaya untuk dimakan mentah atau secara kurang masak.

Dapatkan khasiat kerang dengan cara selamat

Sekiranya anda memakannya dan mula muncul
gejala-gejala alahan
 seperti gatal-gatal, muntah-muntah, cirit-birit, sukar bernafas, timbul ruam atau bengkak, segera hentikan pengambilannya dan berjumpa dengan doktor untuk mengambil ubat alahan.

Paling penting, ia tidak sama sekali disarankan untuk dimakan mentah kerana risikonya yang sangat tinggi terhadap kesihatan kita. Sebaiknya, anda masak
makanan laut
 itu dengan cara merebusnya dulu sekurang-kurang 5 minit atau merngukusnya sehingga 10 minit.

Selain itu, jangan sesekali makan haiwan laut ini yang cengkerangnya tidak boleh dibuka. Ini sebenarnya menunjukkan bahawa ia telah mati sebelum dimasak lagi. Bukan sahaja rasanya tidak sedap dan baunnya juga busuk. Bahkan akan mengundang pelbagai virus dan bakteria yang akan mengancam kesihatan anda.

Konklusinya, haiwan laut ini masih boleh anda makan asalkan anda memasaknya terlebih dahulu. Jika berlaku sebarang komplikasi kesihatan, segera berjumpa dengan doktor.


Alamak! Pakar Kata, Orang Rendah Lebih Berisiko Untuk Dapat Diabetes! Ini Sebabnya

Adakah ketinggian boleh mempengaruhi tahap kesihatan seseorang? Contohnya, ada yang kata, orang pendek atau rendah lebih mudah untuk dapat diabetes berbanding orang yang tinggi.

Mengapa orang rendah mempunyai risiko diabetes yang lebih tinggi?

Orang pendek lebih berisiko untuk dapat diabetes

Mungkin kedengaran agak pelik atau tidak berasas, tetapi ada kajian yang menyatakan hal ini.

Para penyelidik menyatakan,
semakin tinggi seseorang itu, maka semakin kurang risikonya untuk mendapat diabetes.

Ini adalah berdasarkan kajian yang telah dilaksanakan oleh penyelidik-penyelidik di
German Institute of Human Nutrition Potsdam-Rehbruecke.

Para penyelidik melaporkan bahawa risiko diabetes jenis 2 menurun sebanyak 41% untuk lelaki dan 33% untuk wanita bagi setiap 10 sentimeter ketinggian tambahan.

Secara khususnya, individu dengan kaki terpanjang mempunyai risiko diabetes paling rendah, terutamanya dalam kalangan lelaki.

Mengapa faktor ketinggian seperti orang pendek mempengaruhi risiko diabetes?

Kajian ini bukanlah kajian pertama yang dilaksanakan untuk melihat hubungan antara ketinggian
dan juga risiko diabetes.

 Namun, kajian yang dilakukan ini adalah lebih terperinci dengan melihat kepada risiko yang berkaitan dengan komponen ketinggian seseorang.

Contohnya seperti kepanjangan kaki dan juga ketinggian ketika duduk.

Menurut penyelidik, Dr. Nabil Adam, tubuh dan kaki yang lebih pendek mungkin disebabkan oleh kurangnya penyerapan atau pengambilan nutrisi yang sepatutnya ketika seseorang individu tersebut masih kecil.

Kajian ini juga mendapati bahawa sekurang-kurangnya beberapa peningkatan risiko dalam kalangan orang pendek dapat dijejaki sehingga ke tahap lemak hati, lipid darah, dan faktor risiko diabetes lain yang lebih tinggi.

Ini termasuklah peningkatan kadar trigliserida, adiponektin, dan protein C-reaktif.

Peratusan lemak hati yang banyak menyebabkan orang rendah
mendapat risiko yang lebih tinggi untuk menghidap diabetes.

Memandangkan ketinggian seseorang itu tidak lagi dapat diubah ketika sudah dewasa, intervensi bagi mengurangkan lemak hati mungkin perlu dilakukan.

Ini bagi mengurangkan risiko yang berkaitan dengan ketinggian yang rendah.

Melalui kajian terdahulu juga, individu yang lebih tinggi pula telah terbukti kurang sensitif terhadap insulin dan mempunyai fungsi sel beta yang lebih baik.

Ini bermaksud mereka memetabolisme insulin dengan lebih baik dan menyimpan lebih sedikit peratusan lemak pada hati mereka.

Ini menjadikan orang yang lebih tinggi
kurang berisiko untuk mendapat diabetes berbanding orang rendah.

Apa kata pakar lain?

Menurut Dr. Lawrence Gerlis, telah diketahui bahawa ketinggian yang tidak normal sering dikaitkan dengan penyakit metabolik tertentu.

 Sebagai contoh, Sindrom X, yang menyebabkan ketidaknormalan pada lipid seperti kolesterol dan juga diabetes, dikaitkan dengan ketinggian yang pendek dan pertambahan ukuran lilitan di sekitar pinggang.

Tambah Dr. Lawrence lagi, penyebabnya adalah bersifat kompleks dan mungkin bersifat genetik.

Tetapi postur badan yang tinggi dan kurus secara umumnya diakui lebih sihat daripada bentuk badan yang lebih pendek dan gemuk.

Ukuran badan mempengaruhi cara lemak diangkut dan diproses di dalam hati,
dan hal ini turut mempengaruhi fungsi pankreas, yang boleh menyebabkan diabetes jenis 2.

Seorang pakar pemakanan, Ruth Pupo Garcis sebaliknya mengingatkan agar tidak terlalu menekankan ketinggian berbanding faktor risiko diabetes yang lain.

Menurut beliau, individu yang lebih pendek mungkin lebih cenderung untuk menjadi gemuk kerana purata pengambilan makanan yang berlebihan.

Namun, kandungan lemak badan, bukan ketinggian badan,
akan memberi kesan lebih besar kepada risiko diabetes jenis 2.

Dengan kata lain, jika orang pendek memiliki BMI, berat badan, dan lemak badan yang normal, mereka akan mempunyai risiko lebih sedikit untuk menghidap diabetes jenis 2.

Tambahan pula, individu yang tinggi tetapi obes, dengan atau tanpa sejarah diabetes dalam keluarga, berserta tabiat makan yang buruk mungkin berisiko lebih tinggi untuk menghidap penyakit diabetes.

Menurut Ruth, kita perlu ingat bahawa risiko diabetes mempunyai pelbagai faktor, dan kita tidak dapat mengenal pasti risiko hanya berdasarkan kepada ketinggian atau pada satu faktor semata-mata.

Kesimpulan

Berdasarkan hasil kajian yang telah dijalankan ini, dapatlah disimpulkan bahawa individu yang lebih rendah
mempunyai risiko yang lebih tinggi untuk mendapat diabetes jenis 2
 berbanding orang yang lebih tinggi.

Ini sebahagian besarnya disebabkan oleh kandungan lemak hati yang lebih tinggi berbanding individu dengan ketinggian yang lebih tinggi.

Namun, risiko tersebut bukanlah satu-satunya risiko yang perlu dilihat.

Individu yang tinggi tetapi obes juga masih berisiko besar untuk mendapat diabetes jika faktor risikonya jauh lebih banyak daripada individu orang pendek.


Pencegahan Penyakit Bawaan Bakteria Makanan

Pengambilan makanan yang tercemar boleh membawa kepada penyakit bawaan makanan. Simptomnya dari ringan hingga teruk dan mati. Simptom biasa penyakit bawaan makanan adalah sakit perut, kekejangan abdomen, mual dan muntah, cirit-birit, demam dan dehidrasi. Penyebab penyakit bawaan makanan dibahagikan kepada 3 kategori: bahaya biologi, bahaya kimia, bahaya fizikal. Artikel membincangkan penyakit bawaan bakteria makanan yang menyebabkan penyakitnya menjadi bahaya secara biologi.

Apa itu bakteria?

Bakteria adalah sel organisma tunggal yang mana bilangannya boleh berganda dan meningkat oleh pembahagian sel. Di bawah persekitaran yang sesuai, bakteria boleh berkembang dengan cepat. Keadaan yang mempengaruhi bakteria ialah makanan itu sendiri, keasidan, masa, suhu, oksigen dan kelembapan. Kebanyakan bakteria memerlukan nutrien untuk bertahan dan makanan adalah sumber nutrien yang hebat untuk mereka.

Bakteria berkembang paling baik dalam makanan yang neutral kepada sedikit berasid (keasidan diukur oleh pH). Bakteria memerlukan masa untuk berkembang dan ia berkembang pesat antara 5 ° C dan 60 ° C. Pertumbuhan bakteria berkurang pada suhu di bawah 5 ° C dan terhad pada suhu melebihi 60 ° C. Sesetengah bakteria memerlukan oksigen untuk tumbuh, ada yang tumbuh apabila tiada oksigen, dan ada yang boleh tumbuh dengan atau tanpa oksigen. Bakteria akan tumbuh apabila adanya makanan dan air.

Kunci untuk makanan lebih selamat

Terdapat lima petua penting untuk memastikan makanan selamat. Ia tetap bersih, asingkan yang mentah dan dimasak, memasak dengan teliti, menjaga makanan pada suhu yang selamat, dan menggunakan air dan bahan mentah yang selamat.

Kekal bersih

Basuh tangan anda dengan kerap, selepas pergi ke tandas, sebelum mengendalikan makanan dan terutamanya semasa penyediaan makanan.

Basuh semua permukaan dan peralatan yang digunakan untuk penyediaan makanan.

Pastikan tiada serangga, perosak dan haiwan lain dari kawasan dapur dan makanan.

Asingkan yang mentah dan dimasak

Asingkan daging mentah, ayam dan makanan laut dari makanan lain.

Gunakan peralatan dan alat yang berasingan seperti pisau dan papan pemotong untuk mengendalikan makanan mentah.

 Gunakan bekas untuk mengasingkan makanan mentah dan masak.

Masak dengan teliti

Masak makanan dengan teliti, terutamanya daging, ayam, telur dan makanan laut.

Pastikan sup dan rebusan mencapai 70 ° C. Pastikan jus dari daging dan ayam adalah jelas, tidak berwarna merah jambu. Ia adalah yang terbaik untuk mempunyai termometer.

Panaskan semula makanan yang dimasak dengan teliti.

Pastikan makanan pada suhu yang selamat

2 jam adalah masa terpanjang untuk meninggalkan makanan yang dimasak pada suhu bilik.

Sejukkan semua makanan masak dan mudah rosak (ideal dibawah 5 ° C).

Teruskan memasak makanan panas (lebih daripada 60 ° C) sebelum dihidangkan.

Jangan simpan makanan terlalu lama walaupun di dalam peti sejuk.

Jangan menyahfroskan/cairkan makanan beku pada suhu bilik.

Gunakan air dan bahan mentah yang selamat

Gunakan air yang selamat.

Pilih makanan yang segar dan sihat.

Pilih makanan yang diproses untuk keselamatan.

Basuh buah-buahan dan sayur-sayuran.

Jangan gunakan makanan yang tamat tempoh.

Dengan penjagaan pemakanan yang ketat ini, ia membantu menghalang anda daripada penyakit bawaan bekterian makanan.


Ada 5 Sebab Kenapa Perlu Jemur Baju Di Luar Rumah, Bukan Untuk Cepat Kering Saja!

Lazimnya, majoriti individu memang akan jemur baju di luar rumah namun mungkin ada yang gemar sidai baju di dalam rumah kerana risau jika hujan bakal turun. Persoalannya, mana satu yang lebih bagus untuk
mengeringkan baju dan menyihatkan badan
?

Untuk mendapatkan lebih banyak informasi tentang Habit Sihat, anda juga boleh klik
di sini
.

Jemur baju lebih baik di luar @ di dalam rumah?

Semua orang memerlukan pakaian yang serba bersih dan kering untuk dipakai setiap hari kerana ia adalah antara keperluan utama manusia. Tanpanya, maka akan bertelanjanglah kita semua.

Disebabkan itu, adalah sangat penting untuk individu
menjemur selepas mencuci baju
 agar lebih cepat bersih dan kering untuk dipakai meskipun kini wujud teknologi yang akan memudahkan.

Teknologi dimaksudkan di atas tadi adalah
mesin pengering pakaian
 yang membolehkan individu mengeringkan pakaian terus di dalam mesin ini tanpa perlu ia diperah atau dijemur selepas itu.

Pun begitu, sudah lumrah alat ciptaan manusia memang ada ralatnya sekali gus memerlukan kita semua untuk masih perlu mengandalkan tenaga, usaha dan masa untuk merealisasikan sesuatu.

Dalam kes mengeringkan pakaian
, mana satu yang individu akan pilih di antara jemur baju di luar rumah atau sidai baju di dalam rumah? Untuk pengetahuan anda semua, adalah lebih baik jika ini dilakukan di luar rumah berbanding di dalam rumah!

Kenapa lebih baik jika jemur baju di luar rumah?

Individu yang
 memilih untuk menjemur pakaian
 di dalam rumah, itu mungkin disebabkan faktor mereka sibuk, malas atau hanya tidak gemar untuk mendedahkan diri kepada cahaya matahari.

Sebenarnya, ia mungkin pilihan tidak tepat kerana ada banyak manfaat jemur baju di luar rumah:

#1. Pakaian lebih cepat kering

Pertama dan paling penting,
 tentu sahaja baju yang anda sidai
 di luar rumah boleh kering dengan lebih cepat ekoran terdedah kepada pancaran sinaran cahaya matahari langsung tanpa tapisan.

Dengan ini, ia mampu untuk menjimatkan masa dalam usaha anda mengeringkan pakaian setiap hari atau minggu. Jemurkan sahaja pada waktu pagi, baju anda akan kering apabila tiba petang ataupun tengah hari.

Baca lagi artikel berkaitan:

Buat 9 Langkah Ini Kalau Tak Nak Baju Berbau Hapak Selepas Dibasuh!

Baju Jadi Kuning Akibat Terperuk Lama Dalam Almari, Ini 5 Tip Hilangkan Kesan Kekuningan!

Penat Kemas Almari Pakaian Tapi Anak Selongkar, Buat 7 Cara Susun Baju Dalam Gerobok Ini!

#2. Baju tidak berbau hapak

Pernahkah anda berdepan situasi
baju atau bilik berbau hapak
 angkara pakaian yang tidak kering? Sebenarnya, bau tidak menyenangkan ini hadir angkara kuman yang merebak dan membiak pada pakaian lembap ekoran ia adalah habitat sesuai untuk mereka.

#3. Baju tidak bertahi lalat

Sehubungan di atas juga,
 baju yang penuh dengan kuman
 termasuk kulat, bakteria dan virus turut boleh memunculkan bintik-bintik hitam kecil umpama tahi lalat. Apa yang lebih membimbangkan adalah tahi lalat pada baju ini sangat sukar untuk disingkirkan.

#4. Senaman ringan yang sihat

Ramai individu yang menganggap bahawa perbuatan
menjemur baju di ampaian
 itu sebagai satu pekerjaan di mana ia kurang tepat! Sebaliknya, anda boleh menjadikan ini sebagai satu senaman ringan.

Anda boleh menjadikan ia sebagai
satu aktiviti yang boleh menyihatkan
 kerana ia akan melibatkan banyak pergerakan seperti membongkok, mendongak dan meregang semua otot serta sendi.

#5. Ia membantu mencegah penyakit

Benarkah? Untuk pengetahuan anda semua, ada banyak kajian yang kata bahawa tabiat
menyidai pakaian di dalam rumah
 dikaitkan dengan pelbagai jenis penyakit termasuk juga jenis kronik.

Antara contoh penyakit yang disebutkan di atas tadi adalah alergi, asma, lemah sistem imun serta kanser ekoran tinggi kandungan
acetaldehydes
yang ada
di dalam pencuci dan pelembut baju
.

Pun begitu, risiko untuk penyakit-penyakit di atas itu adalah sangat kecil dan kajian ini masih lagi memerlukan penelitian lanjutan sebelum kita semua dapat mengesahkan perkara berkenaan.

Jadi, apa alternatif yang anda perlu lakukan?

Persoalan ini boleh dijawab dengan mudah yakni hindarkan sidai baju di dalam rumah sebaliknya mulakan jemur baju di luar rumah untuk mendapatkan manfaat-manfaat seperti di atas tadi.

Bukan itu sahaja, mungkin wujud beberapa lagi manfaat lain
 mengeringkan pakaian di luar rumah
 termasuk mampu mendedahkan diri anda kepada vitamin D daripada sumber cahaya matahari.

Dalam pada itu, aktiviti menjemur pakaian di luar rumah juga boleh
dijadikan sebagai satu latihan
 untuk anak ataupun sesi bertegur sapa dan beramah-mesra bersama jiran tetangga di sekeliling.

Konklusinya, jangan lagi mengeringkan baju di dalam rumah kerana ia mungkin membahayakan!


Sakit Ketika Buang Air Kecil? Jaga-Jaga, Ini Mungkin Tanda Penyakit Kencing Kotor!

Pernahkah anda mendengar mengenai penyakit jangkitan saluran kencing (UTI) atau pernah mengalami simptom kencing kotor?

Jangkitan saluran kencing ataupun
urinary tract infection (UTI)
 merupakan sejenis jangkitan yang berlaku pada mana-mana bahagian di dalam sistem urinari. Ini termasuklah pada bahagian buah pinggang, ureter, pundi kencing dan urethra.

UTI boleh dirawat menggunakan antibiotik. Namun, rawatan tidak selalunya diperlukan kerana UTI kadangkala sembuh dengan sendirinya. Oleh sebab itu, ramai yang bertindak mengabaikan UTI disebabkan mereka tahu ia boleh sembuh sendiri.

UTI selalunya akan menyebabkan pesakit rasa tidak selesa. Jangkitan yang berlaku berulang kali perlulah diperiksa oleh doktor supaya
punca di sebalik jangkitan tersebut dapat dikenal pasti.

Untuk mendapatkan lebih banyak info tentang Jangkitan Saluran kencing, sila dapatkannya
di sini.

Simptom kencing kotor atau jangkitan saluran kencing

Kebanyakan UTI berlaku pada bawah saluran urinari iaitu pada bahagian uretra dan juga pundi kencing. UTI jenis ini turut dikenali dengan nama
cystitis
.

Cystitis
 merupakan kondisi yang berlaku apabila pundi kencing mengalami jangkitan yang menyebabkan rasa sakit atau pedih pada bahagian bawah abdomen.

Untuk pengetahuan anda, wanita lebih berisiko untuk mengalami UTI 30 kali ganda berbanding lelaki. Malah, 4 daripada 10 wanita yang alami UTI akan mendapat jangkitan kedua dalam masa 6 bulan seterusnya.

Disebabkan UTI banyak menyerang kaum Hawa, maka ramai yang akan berdiam diri apabila mengalami simptom jangkitan saluran urin.

Mungkin disebabkan rasa malu, pesakit akan mengelak daripada berjumpa doktor dan berharap agar ketidakselesaan yang dialami akan pulih dengan sendirinya.

Walau bagaimanapun, perbuatan ini mungkin akan memakan diri pada masa hadapan. Jangkitan yang tidak mendapat perhatian doktor boleh menjadi lebih teruk dan sukar untuk dirawat.

Oleh sebab itu, penting untuk anda ketahui simptom kencing kotor supaya anda boleh berjumpa doktor dalam kadar yang segera. Antara simptom dan tanda kencing kotor yang anda perlu perhatikan ialah:

1. Rasa terdesak untuk membuang air kecil

Salah satu simptom kencing kotor ialah rasa terdesak untuk membuang air kecil. Pesakit akan rasa ingin membuang air secara tiba-tiba dan sukar untuk menahan kencing.

Keadaan ini bukan sahaja akan membuatkan anda rasa tidak selesa, malah ia boleh mengganggu aktiviti harian. Langkah yang terbaik untuk menangani kondisi ini adalah dengan
merawat punca UTI yang pesakit alami.

Selalunya, UTI berlaku sebagai simptom kepada penyakit lain yang belum didiagnosis oleh doktor. Setelah doktor merawat penyakit tersebut, jangkitan saluran kencing yang pesakit alami sepatutnya akan turut sembuh.

Simptom kencing kotor #2. Rasa sakit ketika membuang air kecil

Rasa sakit ketika membuang air kecil merupakan satu tanda kencing kotor yang amat merisaukan. Ia akan membuatkan pesakit rasa menderita dan tidak selesa ketika membuang air kecil.

Rasa pedih yang berlaku adalah disebabkan oleh pertumbuhan bakteria yang menyebabkan urin menjadi asidik. Oleh sebab itu, apabila urin keluar, ia akan menyebabkan pesakit rasa sakit dan pedih.

Lebih teruk lagi, pesakit yang alami UTI bukan sahaja akan rasa sakit,
 malah mereka juga perlu ke tandas berkali-kali disebabkan rasa
kencing tidak lawas.

Rasa sakit ketika membuang air kecil turut dikenali dengan nama dysuria. Selalunya, dysuria akan berlaku bersama-sama UTI. Ia merupakan salah satu simptom yang menandakan anda mempunyai masalah kesihatan lain yang mungkin belum didiagnosis.

3. Jangan terkejut! Buang air dengan jumlah yang sedikit juga simptom kencing kotor!

Jika anda terpaksa meneran untuk membuang air ataupun hanya mengeluarkan urin yang sedikit setiap kali anda ke tandas, ini mungkin merupakan tanda anda mengalami jangkitan saluran kencing.

Walaupun begitu, ada banyak sebab yang mungkin menjadi punca anda alami masalah ini.
Antaranya ialah
dehidrasi, jangkitan ataupun terdapatnya halangan pada saluran urin.

Selalunya, individu yang buang air dengan jumlah yang sedikit juga akan alami masalah untuk mengawal kencing. Oleh sebab itu, mereka mungkin sering ‘terbabas’ dan terkencing di dalam seluar.

Walau apapun puncanya, anda tidak sepatutnya membiarkan kondisi ini berlarutan dalam masa yang lama.

Pastikan anda berjumpa doktor untuk mengenal pasti punca sebenar yang menyebabkan anda membuang air dalam jumlah yang sedikit.

4. Air kencing berwarna keruh antara simptom kencing kotor

Semua orang tidak terlepas daripada mengalami perubahan warna air kencing.
Malah, ia merupakan sesuatu yang lazim berlaku dan mungkin
berpunca daripada pola pemakanan anda. Air kencing juga boleh menjadi keruh jika anda mengalami dehidrasi.

Kadangkala, makanan seperti ubi bit, beri hitam, dan kacang parang boleh menyebabkan urin bertukar warna menjadi merah gelap.

Walau bagaimanapun, perubahan ini juga boleh berlaku disebabkan masalah kesihatan. Sebagai contoh, air kencing yang berwarna keruh selalunya menandakan jangkitan pada kawasan pundi kencing, uretra atau buah pinggang.

Selalunya, air kencing yang sihat mempunyai warna kuning cair ataupun jernih. Kadangkala, air kencing yang berwarna keruh berlaku disebabkan adanya darah di dalam urin.

5. Darah di dalam air kencing

Darah di dalam urin atau turut dikenali sebagai hematuria
 mungkin merupakan tanda penyakit yang lebih serius. Walaupun hematuria lazimnya tidak berbahaya, penting untuk anda bertemu dengan doktor bagi menentukan punca sebenar pendarahan.

Individu yang mengalami hematuria selalunya akan menghasilkan air kencing yang berwarna merah jambu, merah ataupun coklat. Walaupun ada darah di dalam air kencing, selalunya pesakit tidak akan rasa apa-apa ketika membuang air.

Jika ia disebabkan oleh kencing kotor, selalunya salah satu tanda jangkitan saluran kencing adalah urin yang berwarna merah. Air kencing tersebut akan turut disertai dengan bau yang tidak menyenangkan dan rasa pedih ketika membuang air.

Simptom kencing kotor #6. Bau air kencing yang kuat

Selalunya, bau air kencing yang kuat bukanlah petanda masalah kesihatan. Malah, ada pelbagai langkah yang boleh diambil untuk mengurangkan bau tersebut. Sebagai contoh, anda boleh minum lebih banyak air dan kurangkan pengambilan makanan yang berbau.

Antara sebab yang membuatkan urin berbau kuat adalah:

Mengambil makanan seperti kopi atau asparagus.

Tidak minum air dengan mencukupi.

Makan beberapa jenis ubat-ubatan.

Suplemen yang mengandungi vitamin B6.

Walau bagaimanapun, bau yang tidak menyenangkan juga boleh menjadi salah satu tanda kencing kotor terutamanya jika anda mengalami lebih daripada satu simptom kencing kotor seperti yang dinyatakan di atas.

Jangan ambil mudah jika anda alami masalah kencing berbau. Pastikan anda berjumpa doktor secepat mungkin kerana ini salah satu simptom kencing kotor yang bahaya.

7. Sakit pelvis disebabkan jangkitan saluran kencing

Wanita yang mengalami sakit pelvis, terutamanya pada kawasan tengah pelvis dan sekitar pangkal paha perlu lebih berhati-hati.

Rasa sakit ini mungkin merupakan salah satu simptom kencing kotor, lebih-lebih lagi jika anda alami sakit belakang dan sering bangun malam untuk membuang air.

Selain itu, jangkitan buah pinggang akan menyebabkan pesakit alami sakit belakang. Ia juga boleh menyebabkan anda rasa loya dan muntah-muntah.

Individu yang mengalami jangkitan buah pinggang perlu dirawat dengan segera. Jangkitan ini boleh membawa maut jika ia dibiarkan merebak melalui saluran darah.

Jangan abaikan simptom kencing kotor

Semua orang berisiko untuk menghidap jangkitan saluran kencing.
 Ia sebenarnya merupakan satu penyakit yang lazim lebih-lebih lagi dalam kalangan wanita.

Selain rasa pedih ketika membuang air kecil, tanda kencing kotor termasuklah rasa terdesak untuk ke tandas, kerap rasa ingin terkencing dan urin yang berwarna keruh.

UTI berlaku disebabkan jangkitan pada kawasan pundi kencing.  Ia juga selalunya disebabkan oleh sejenis bakteria yang dikenali dengan nama
Escherichia coli
 yang banyak ditemui di dalam usus manusia.

Setelah dirawat, jangkitan saluran kencing selalunya tidak akan menyebabkan apa-apa komplikasi. Malah, UTI boleh sembuh setelah seminggu mengambil ubat-ubatan yang diberikan doktor.

Walau bagaimanapun, jika dibiarkan tidak dirawat, UTI mungkin akan menyebabkan masalah yang lebih besar seperti jangkitan berulang ataupun kerosakan buah pinggang.

Langkah terbaik untuk mengelakkan jangkitan bakteria ialah dengan cara menjaga kebersihan diri. Selepas membuang air besar atau kecil, pastikan anda lap kemaluan dari depan ke belakang dan bukanlah sebaliknya.

Orang perempuan pula dinasihatkan untuk elak penggunaan sabun yang berlebihan. Selain itu, guna seluar dalam yang diperbuat daripada kapas untuk menggalakkan pengaliran udara.


Perkara tentang OCD Yang Perlu Anda Tahu

Obsessive Compulsive Disorder
(OCD) atau Kecelaruan Obsesif Kompulsif adalah keadaan kesihatan yang memberi kesan kepada individu yang menghidapinya sama ada secara fizikal atau mental. Walau bagaimanapun, stigma masyarakat sekeliling mengenai
masalah kesihatan
 ini terlalu besar sehingga menimbulkan masalah untuk individu lain memahami keadaan jika mempunyai masalah OCD. Berikut adalah beberapa perkara tentang OCD yang perlu anda ketahui.

Perkara tentang OCD

OCD bukan sifat keperibadian

Perkara tentang OCD pertama yang perlu anda ketahui adalah masalah OCD bukan berkaitan dengan menjadi individu yang teratur atau bersih. OCD juga bukan satu perlakuan comel. Ia adalah satu masalah yang menyakitkan dan suram. Seorang individu wanita OCD mungkin obses tentang kunci.

Setiap hari, individu terbabit harus pulang ke rumahnya untuk memeriksa sama ada dia telah mengunci semua pintu, yang mengakibatkannya lambat tiba ke tempat kerja. Sekiranya dia tidak kembali untuk membuat pemeriksaan, sepanjang hari, dia akan diselubungi rasa bimbang dan takut, sehingga dia tidak mampu melaksanakan tugasan kerjanya.

Individu OCD bukan gila

OCD adalah gangguan kebimbangan, bukan psikosis. Individu dengan OCD tidak hilang dari dunia realiti. Tetapi keinginan mereka dengan pemikiran yang sukar difahami dan niat untuk mencederakan diri membuatkan individu lain di sekeliling mereka merasakan mereka gila. Individu OCD sedar tentang keinginan mereka itu adalah
tidak normal
, namun, mereka tidak mampu berbuat apa-apa untuk menghentikannya.

OCD bukan sekadar tentang bakteria

OCD ditafsirkan dalam banyak perkara dan bentuk. Sesetengah individu mempunyai OCD berkaitan kuman, bakteria dan cecair badan. Ada individu OCD lain terjebak dengan pemikiran dan keinginan yang membahayakan diri. Terdapat juga yang perlu memastikan segalanya dalam kehidupan mereka teratur dan sempurna. Tidak kurang juga, ada individu OCD yang terjebak dengan kepercayaan tahyul.

OCD boleh berlaku kepada sesiapa

Individu kanak-kanak atau dewasa turut boleh menghidapi OCD. Ia mungkin berlaku ketika di peringkat usia remaja atau ketika usia dewasa. Sesetengah individu wanita mengalami OCD semasa mengandung, ada juga yang mengalaminya selepas melahirkan anak. Walaupun kanak-kanak mungkin mengalami OCD, kerana mereka terikat dengan rutin harian, ia tidak menampakkan sebarang masalah.

OCD bukan satu sifat

Jangan pernah menyebut, “Oh, saya sudah OCD” jika anda tidak didiagnosis dengan gangguan kesihatan ini. Ia bukan satu perkara yang boleh dibuat gurauan. Ia adalah satu perkara sensitif. Gurauan berkisarkan OCD adalah satu perkara yang menyedihkan buat individu yang menghidapinya.

Jika anda tidak perlu menghabis masa berjam-jam untuk mengemas barangan anda sehingga sempurna bentuk dan dalam keadaan
ketakutan
 kerana bimbang dibunuh oleh barangan yang tidak sempurna, anda tidak mengalami OCD.

Jangan menyuruh individu OCD untuk berubah

OCD adalah gangguan berkaitan kesihatan. Walaupun dengan rawatan rapi, ia adalah sukar untuk dikawal. Jangan pernah menyuruh individu OCD untuk berhenti atau berubah walau untuk seketika. Ia bukan satu mod yang boleh dikawal.